
As deskundiges wat betref hoë- 
graadse houtwerk, bied ons aan u 
prag met ons uiteenlopend afgeronde 
traprelings, en na maat gemaakte 
skrynwerk, vir die binnekant van 
kerke, hotelle skouburge, private 
wonings ens. 


Ons hou ook volop uitgesoekte laag- 
hout, hardebord, deure,  paneelhout, 
lyswerk en fyn gehalte timmerhout. 
van alle soorte in voorraad. 


In alle gevalle word kwaliteit met 
billike pryse saamgespan. Wanneer 
u vir u volgende werkstuk 'n prys- 
notering kry en die beste waarde vir 
u geld daaruit wil haal, raadpleeg 
S.A. TIMBERS. 

HART- 
KWAAL 





Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer 
omdat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel 'n 
bietjie moeg, sy klopping swak 
of onreelmatig. Dit is egter nie 
altyd aan `n ernstige hartkwaal 
('n saak vir die spesialis!) te wyte 
nie. Dikwels dui dit eenvoudig 
op verswakte hartspiere en ge- 
volglike ondervoeding van u lig- 
gaam .. . en dit kan u baie afmat 


en uitput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens-Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 

ADVERTENSIES EN ADRESVERANDERINGS: 

moet aan DIÉ ADVERTENSIEBESTUURDER, 
,Die Hervormer”, Posbus 171, Krugersdorp, geadresseer 
word. 


OMDAT die strydende kerk van die Here uit mense 

bestaan, daarom is die kerk tot op sekere hoogte `n 
kind van sy tyd. Dit wil sê, die kerk ondergaan in `n 
mate die gees van sy tyd. Die kerk is wel nie van die 
wêreld nie, maar juis omdat hy in die wêreld is en uit 
sondige mense bestaan, juis daarom kan hy nie altyd 
uitstyg bo die gees van sy tyd nie. 


Dit sien ons in ons eie tyd ook, die tyd van tegniek 
en meganisasie, van wetenskap en sekuralisasie. Die 
denke en strewe van die wêreld plant die kerk oor op 
sy eie terrein. Die geroep om gelykheid en vryheid, om 
maar net twee voorbeelde te neem, word met die nodige 
aanpassing in kerklike kring oorgeplant. 


Wat gelykheid betref sê die groot wêreldmening: 
Weg met alle verskille tussen volke en tussen mense 
onderling! 


Weg met alle verskille tussen die verskillende kerke 
en tussen die verskillende godsdienste, word in kerklike 
kring gesê. Weg met die verskille tussen Rome en Refor- 
masie, tussen Christendom en ander godsdienste! Waar- 
om nie almal een nie? 


Die groot wêreldmening, soos verteenwoordig in die 
Verenigde Nasies, is die groot pleitbesorger van hierdie 
gelykheid en vryheid op die vlak van die internasionale 
politiek, terwyl op kerklike erf die Wêreldraad van Kerke 
die mondstuk daarvan is. 


Die oorbeklemtoning van die vryheid van die mens 
bring mee, dat die ongebondenheid toeneem op al die 
terreine van die lewe. 


Foon 660-5916/7 
ER WW GEE R SP EO RIP 

Nie van nie, maar 


GEDRUK DEUR 
N.H.W.-PERS, 
Humanstraat 55 — Krugersdorp 


EN UITGEGEE DEUR: 
Die Ned. Herv. Kerk van Afrika 


INTEKENGELD 
75e BIER HAAR 


ADRES ,VROUE-RUBRIEK”: 
Mev. Marie Dreyer, Lynnwoodweg 105, Brooklyn, Pretoria 





ADRES RUBRIEK VIR DIE JEUG”: 
Dr. L. M. le Roux, Sussexlaan 421, Lynnwood, Pretoria 





DIE BLAD VERSKYN IN DIE BEGIN VAN ELKE 
MAAND. STUKKE VIR PUBLIKASIE MOET DIE 
REDAKTEUR OP DIE ALLERLAASTE BEREIK, VEERTIEN 
DAE VOOR PUBLIKASIE. 


in die wereld 


Die duidelikste word dit gesien op die gebied van 
die moraliteit. Die vraag wat oorbaar en wat nie oorbaar 
is op sedelike gebied word in linkse verwêreldlike kringe 
nie meer gesoek by die Woord van God nie. Ook nie by 
die kerk nie. Die Bybel word stilswyend verbygegaan en 
van die kerk word gesê: Die kerk en die kerkmense is 
uit die oyd. Die beswaarmakers teen die ongebondenheid 
op sedelike gebied word afgewys en gebrandmerk as 
fatsoenrakkers met heilige huisies", hipokriete', tradisie- 
vereerders. Beswaar word gemaak teen alles ,wat aan 
die ongeremde uitlewing van seksuele luste in die weg 
sou kan staan”. Die ,poorte van die tuin van die luste 
moet wyd oopstaan. .Vooregtelike geslagsverkeer moel 
as toelaatbaar beskou word". Pornografie is onskadelik 
en het selfs positiewe aspekte”, en prostitusie en homo- 
seksualiteit word goedgepraat. Seks word gekommersia- 
liseer in die literatuur, op televisie in die buiteland, en 
in die pers, en die naakkultuur is aan die orde van die 
dag. 





En hierdie dinge, wat almal in stryd is met die 
Heilige Skrif, word in linkse kerklike blaaie vergoetlik 
en selfs verdedig. 


By dit alles kom dat daar in die prediking in 
daardie bepaalde kerke `n verskuiwing gekom het. Sonde, 
genade en dankbaarheid, die drie kerngedagtes uit die 
evangelie volgens die Heidelbergse Kategismus, het plek 
gemaak vir `n prediking waar die mens die -maat van 
alles is. Die versoening deur die bloed van die.kruis is 

ingerud vir versoening tussen volkere en mense onder- 


ling. 


En so het die gesekulariseerde wêreld ingedring in 
die kerk en loop die kerk die gevaar om nie na die 
woord van Jesus IN die wêreld as `n lig, as `n getuienis 
te wees nie, maar VAN die wêreld te word. 


Hierdie verskynsels, soos bo beskrywe, was die 
begin van die ondergang van ou ryke en kulture. Toe 
hulle innerlik verrot geword het, was hulle te verwyfd 
om stand te hou teen hulle vyande. 


En hierdie verwêreldliking van die kerk in die 
verlede, het sy ,ondergang bewerkstellig. Die kerk het 
geen werwingskrag meer gehad nie, omdat hy geen 
geloof meer gehad het nie, omdat hy al meer `n vereni- 
ging geword het i.p.v. om die volk van God ie wees. 


Maar as ons die tekens van die tye reg lees, dan 
begin ons die voortekens van `n kentering temidde van 
al die kale wêreldse drukte, ook in die kerk, te sien. 
Reaksie tree al duideliker na vore. Hier en daar nog 
maar klein en soms ietwat negatief, maar die dag van 
kleine dinge moenie verag word nie. In Amerika, in 
sommige Skandinaviese lande, in Engeland, in Duitsland 
en in Nederland kom daar verset teen die verwêreld- 
liking van die kerk en die aanpassing van die evangelie 
aan die groot wêreldmening. 


In die laaste twee gevalle, waar ons bietjie by wil 
stilstaan, is die verset nie maar van `n stem hier en daar 
nie wat roep: .Berei in die woestyn die weg van die 
Here; maak gelyk in die wildernis `n groot pad vir onse 
God” (Jes. 40) maar die verset het tot `n organisasie 
uitgegroei. 

In Duitsland is die strydleus van hierdie organisasie: 
Daar is geen ander evangelie nie”. Die eerste skote het 


in die stryd reeds geklap'en soos ons die Duitsers ken, 
sal dit daarby nie eindig nie. 


In Nederland het `n vonk oorgespat en reeds. begin 
vlam vat. Op Hervormingsdag van hierdie jaar het 24 
teoloë `n Ope Brief aan die Nederlandse Kerk gerig. 
Meer as 31,000 eksemplare hiervan is reeds versprei. 
Hierdie optrede is die uitvloeisel van `n byeenkoms ten 
huise van die ons goed bekende dr. K. H. k. Gravemeyer 
te Wassenaar. 


In die Ope Brief word groeiende verontrusting uit- 
gespreek oor die deurbraak van die wêreld op die erf 
van die kerk. Daarin word gesê dat skuld en sonde ver- 
dwyn in die prediking, dat daar `n argelose, natewe 
aanpassing van die Christelike geloof aan die heden- 
daagse mensmiddelpuntige wêreldbeeld is en dat die 
apostolêre taak, om die evangelie in die wêreld uit te 
dra, so breed opgevat word. dat die primêre opdrag van 
die amp: ,Wei my skape” daardeur veld verloor. 


Hierdie Ope Brief is inderdaad `n noodkreet ontpers 
uit die hart van manne wat diep verontrus is oor die 
gerustheid in Sion. Dis `n oproep tot die kerk en die 
magte” aan die roer van die kerkskip om biddend te 
besin oor die koers wat ingeslaan word. 


So `n Ope Brief is geen nuwigheid in die Neder- 
landse Kerk nie. Uit die vorige eeu dateer reeds dié van 
ds. D. Molenaar: ,Adres aan alle mijne Herv. geloofs- 
genoten”, asook dié van Gunning: .Wij'mogen miet; 
Om `s Heeren heerschappij in de N.H.K.” in 1901. 

Ons wag met belangstelling om te sien wat: die 
sinode aldaar hierop sal antwoord. Mag die sinode 
genade kry om aan die hand van die Ope Brief self- 
kritiek te beoefen en biddend te vra: Here, wat wil. U 
hé moet ons doen? 





Joh. Dreyer.. : 


Met sy benoeming as professor word 
hy die sesde professor namens die Herv. 


Dr. J. I. de Wet 


Namens al ons lesers word dr. De Wet 
van harte gelukgewens met sy benoeming 
tot professor in die Praktiese Vakke in 
die Departement Teologie Afdeling 
aan die Universiteit van Pretoria. Van 
hierdie vakke het hy reeds die afgelope 
paar jaar in deeltydse hoedanigheid 
waargeneem. 


Dr. De Wet is in Lichtenburg gebore 
waar hy ook gematrikuleer is. Daarna is 
hy ingeskryf as student aan die Univer- 
siteit van Pretoria. Na voltooiing van sy 
studie is hy in 1951 georden en bevestig 
in die gemeente Melville in kombinasie 
met Johannesburg-Noord. Na beëindi- 
ging van die kombinasie het hy geskuif 
na Johannesburg-Noord. Vandaar is hy 
in 1958 na Krugersdorp-Oos en in 1961 
het hy studenteleraar in Pretoria ge- 
word. Met die stigting van die studente- 
gemeente, Philadelphia, in 1964 het hy 
daarvan die eerste leraar geword. 


Hy is getroud met mej. Anna Muller, 
vroeër van Potchefstroom en hulle het 
twee dogters. 





Kerk aan die Pretoriase Universiteit. 


So het geleidelik die opleiding van 
die teologiese studente toegeneem van 
een professor in 1917 tot ses in 1968. 
Die kerk kan met reg veel van hom. en 
sy mede-professore verwag en die vrugte 
van hulle werk om die jong manne vir 
die evangeliebediening wetenskaplik en 
andersins te vorm sal onder die seënende 
hand van die Here seker deur die kerk 
in die toekoms gepluk word. 


Verder is hulle taak om deur toe- 
gewyde studie die teologiese wetenskap 
uit te bou en daartoe besit hulle die 
nodige talente en toerusting. 

Joh. Dreyer. 





Die genade van God is groter as die 
som van al u sondes. 
Ter Maat. 


Die genieting in die vervulling van `n 
taak is selfs meer en hoër as die genie- 
ting van `n mooi omgewing en lekker 
vrugte. j 

Prof. Kroeze. 

SARAI DIE VROU VAN ABRAHAM 


Genesis 21:12: Maar God het vir 
Abraham gesê: Laat dit nie ver- 
keerd wees in jou oë terwille van 
die seun van jou slavin nie. Luister 
na Sara in alles wat sy van jou 
verlang, want deur Isak sal daar 
vir jou 'n nageslag genoem word. 


Hebreërs 11:16: Maar nou verlang 
hulle na 'n beter een, dit is `n 
hemelse. Daarom skaam God Hom 
nie om hulle God genoem te word 
nie, want Hy het vir hulle 'n stad 
toeberei. 





Dit gaan in hierdie wêreld van God, 
om sy koninkryk, om sy verlossings- 
plan vir die in sonde verlore wêreld. 
Die in sonde gevalle en verdwaasde 
mens, begryp dit nooit anders as deur 
die geloof nie. Hiervan lewer Abra- 
ham, die geroepene van God en sy 
vrou Sara, 'n sprekende voorbeeld. In 
die lewe van Abraham en Sara sy vrou, 
kom talle onverkwiklike insidente 
voor. Nadat God Abraham geroep het 
en hom beveel het om uit sy land 
en maagskap weg te trek na die land 
wat God hom sou aanwys, het God sy 
naam verander van Abram na Abra- 
ham. Ook Sarai se naam is verander 
van Sarai na Sara. God het met hom 
`n verbond gemaak en die besnydenis 
ingestel. God het hom belowe dat 
uit hom en Sara `n volk gebore sou 
word, wat die land waarheen God hom 
gelei het, erflik sou besit. Hoewel 
Abraham dit geglo het en gehandel 
het soos God hom gesê het, het hy en 
Sara sy vrou tog later getwyfel aan 
Gods belofte. 


Die geskiedenis van Hagar en Is- 
maél was hiervan die gevolg. Hulle 
het as gevolg van die feit dat hulle 
albei oud en kinderloos was, begin 
twyfel of God by magte sou wees om 
sy beloftes uit te voer. Daarom het 
Sara Abraham genader met die voor- 
stel dat hulle gebruik moes maak van 
'n gewoonte wat in die dae bestaan 
het. Sara sou haar Slavin Hagar aan 
Abraham gee as. vrou. Die kind wat 
uit so 'n verbintenis gebore sou word, 
sou dan beskou word as 'n kind van 
hulle, Abraham en Sara. Abraham 
het dadelik hiertoe ingestem. So is 
Ismaél dan gebore. Hagar, die slavin, 
het egter as gevolg van die feit dat 
Sy vir Abraham 'n seun gebaar het, 
terwyl sy vrou Sara nie hiertoe in 
staat was nie, met veragting op 
Sara neergesien. Sara was hieroor 
baie verontwaardig en het Abraham 
skerp aangespreek oor hierdie ver- 
metelheid van Hagar. Abraham het 
homself van die saak afgemaak, deur 
aan Sara te sê dat Hagar haar slavin 
was en sy met Hagar kan doen soos 
Sy-wou. . Sara het Hagar toe so sleg 


Oordenking 


behandel dat Hagar van haar wegge- 
vlug het. God het Hagar, toe sy en 
haar seun Ismaëél byna dood was van 
dors in die woestyn, weer terugge- 
stuur na Sara. Dit het Sara se vyand- 
skap teen Hagar en Ismaël nie ver- 
minder nie. Later het sy Abraham ge- 
dwing om Hagar en Ismaël weg te 
stuur. Wat `n eg menslike wyse van 
doen! Mens sou dit egter nie verwag 
het van gelowige mense soos Abraham 
en Sara onteenseglik was nie. Die- 
selfde ongeloof sien ons reeds vroeër 
by Sara, toe God Abraham tydens die 
besoek van die drie manne wat op 
weg was na Sodom en Gomorra, op- 
nuut verseker het, dat uit hom en Sara 
'n volk gebore sou word. By die ge- 
leentheid het Sara nadat sy die ge- 
sprek afgeluister het, ongelowig gelag. 
Sy het nie meer geglo wat God gesê 
het nie. 


Wat ons hier by Sara en Abraham 
sien word by alle gelowiges opge- 
merk. Die eie ek laat hom nie maklik 
op die agtergrond druk nie. Daarom 
moet God voortdurend ingryp en die 
mens skerp aanspreek deur die Heilige 
Gees, wat deur sy Woord spreek. In 
sy onbegryplike barmhartigheid, ge- 
bruik God selfs die dwase handelinge 
van die mens en maak dit diensbaar 
vir die volvoering van sy raad. Dit 
is altyd God wat bestuur en sy ver- 
lossingsplan uitwerk. Dit is nooit die 
mens nie. Die mens kom alleen op die 
voorgrond omdat, en in sover as wat 
God die mens gebruik. Dit is dan 
ook nie die geloof van die mens wat 
as verdienste gereken oorsaak is dat 
hy regverdig voor God is nie. Dit is 
die feit dat Christus vir die sonde 
van die wêreld gesterf het en die son- 
de van die wêreld op Hom geneem 
het en daarvoor betaal het. Hy het 
aan Gods reg voldoen. Nou kan die 
mens hierdie vergifnis van sonde, hier- 
die geregtigheid van Christus, nie an- 
ders deelagtig word nie as deur dit 
te glo, kinderlik en sonder voorbe- 
houd te glo. Hy kan ook nie besluit 
om dit te glo nie. Hoe kan iemand 
wat dood is in die misdade ooit 'n 
besluit neem. Maar God kan deur sy 
Woord en Gees die geloof plant in 
die hart van die mens hoe dood hy 
ook al in sy misdade is. 


Wanneer God dit dan ook doen, 
soos Hy dit doen in die geval van die 
uitverkorenes, dan glo die mens, en 
dan is hy geregverdig deur die geloof. 
Dit is wat met Abraham en Sara ge- 
beur het. Self was hulle nie by maste 
om te glo nie, maar God het die ge- 
loof in hul verwek en dit is hulle tot 
geregtigheid gereken. Hoewel hulle 
Christus nie geken het nie, het hulle 
nogtans in die geloof verlang na 'n 
hemelse Vaderland, sodat God Hom nie 


geskaam het om hulle God genoem te 
word nie, want Hy het vir hulle 'n stad 
toeberei. 


Die vergesig waardeer Abraham en 
Sara Christus aanvaar het kom geheel 
en al van God. 


Dat dit om God en sy verlossings- 
plan, sy koninkryk en sy heerskappy 
gaan, is nog net so waar as in die 
dae van Abraham en Sara. Dit is dan 
ook die ware nood van die mens. Hy 
begryp nie en hy wil nie aanvaar dat 
hy dood is in die misdade nie. Hy 
erken dat hy 'n sondaar is en dat hy 
in baie tekortskiet. Hy streef daarna 
om dit te verander. Hy wil sy lewe 
verbeter en die sonde uitskakel. Hy 
is selfs gewillig om Christus daarby 
te haal en van sy liefde gebruik te 
maak van hom te help van regverdig 
voor God te word. Dat hy Christus 
in die proses van sy troon stoot en 
Hom verneder tot 'n blote voorbeeld 
en dienswillige dienaar van die mens, 
begryp hy skynbaar nie. Dit kan hom 
ook nie veel skeel nie, want dit gaan 
vir hom om die eie ek, om die mens. 
Dat hy hierdeur nog altyd dieper in 
die duisternis van die dood beland be- 
gryp hy ewe min. Alleen die wonder 
van Gods barmhartigheid en ook van 
Gods almag red die mens uit sy ellen- 
de. Alleen deur God in Christus 
Jesus kan die mens gered word in die 
Christus van die Skrif. Christus die 
Seun van 'God, die Verlosser en Heer. 


Dit het God aan Abraham en Sara 
geopenbaar. 


Dit openbaar hy aan alle uitver- 
korenes, want aan Hom behoort die 
koninkryk en die krag en die heerlik- 
heid tot in alle ewigheid.—Amen. 


A. J. G. Oosthuizen. 








dag van die kerkgang. Sondagsheiliging 
is: Om op die dag van die Here die dade 
van die Here te gedink. Daarom word 
op hierdie dag die evangelie van die 
verlossing deur (Christus verkondig. 


Inderdaad sonder kerkgang is geen 
Sondag nie. 


Die sabbatskender in die Nuwe Testa- 
mentiese sin van die woord is hy . .. 
wat nie na die kerk gaan nie en geen 
behoefte het aan die erediens van die 
gemeente van God nie. 


Sondagarbeid bly skadelik vir die 
kerklike en ook vir die gesinslewe. 

Boekaankondiging 





Nuwe Afrikaanse uitgawe van 


DIE INSTITUSIE VAN GALVYN 


@ Byna 100 jaar gelede het `n Nederlandse geleerde 
gesê dat die INSTITUSIE VAN CALVYN op daar- 
die tydstip niks meer as 'n geskiedkundige doku- 
ment is nie. Vandag is die boek van hierdie 
skrywer en sy oordeel feitlik vergeet. Sy boek 
is omtrent nie eers meer antikwaries te kry nie 
terwyl herdruk na herdruk van Calvyn se In- 
stitusie in verskillende tale uitgegee word. 





IN AFRIKAANS HET DAAR NOU OOK 'N VERKORTE WEERGAWE 
VAN DIE INSTITUSIE VERSKYN. Die skrywer laat Calvyn self praat. 
Al wat hy weggelaat het, is lang aanhalings uit die kerkvaders en ander 
skrywers. Verklarings van tekse is beperk. Die skrywer het dit gedoen 
omdat hy bewus was dat Calviniste in ons land hulleself graag op hoogte 
sal wil bring met hierdie standaardwerk van Calvyn. Hy het egter besef 
dat hulle as gevolg van die gejaagde lewe van vandag net nie meer die tyd 
het om al die dik dele van die Institusie deur te lees nie. 


Die boek is op baie goeie papier gedruk. Die buiteblad is swart met goue 
letters. Binne en ook buite op die stofomslag is portrette van Calvyn. Die 
boek beslaan 550 bladsye en die prys is R5.50 per eksemplaar. 


Hierdie boek sal beslis `n sieraad op u boekrak wees. Dit het sopas ver- 
skyn en op die verskyningsdatum was reeds `n derde van die voorraad 
uitverkoop. Aangesien ons 'n beperkte oplaag gedruk het, bestaan die 
moontlikheid dat die boek binnekort uit druk sal wees. Om teleurstelling 
te voorkom, moet u asseblief u eksemplaar so gou as moontlik bestel. 
Voltooi net onderstaande bestelvorm en pos dit aan ons. 








— EER — — —r —— E— rr] 


PRO REGE PERS BEPERK, 
POSBUS 343, 
POTCHEFSTROOM. 


Stuur my asseblief. EE eksemplaar (e) van CALVYN SE 
INSTITUSIE kontant/op rekening/k.b.a. 

PASTORALE 


DIE VERHOUDING VAN 
PREDIKANT EN OUDERLING 


Verlede maand het ek die lig so `n 
bietjie laat val op die noodsaaklike 
samewerking tussen prredikant en ou- 
derling ten opsigte van die prediking. 
Hierdie keer wil ek graag die same- 
werking tussen hierdie twee amps- 
draers by die katekisasie nader toelig. 


Ten regte bepaal ons Kerkwet dat 
die predikant en ouderlinge saam vir 
hierdie belangrike werk in ons ge- 
meentes verantwoordelik is. Volgens 
Kerkwet is die verskynsel, dat of die 
predikant alleen Of die ouderlinge al- 
leen die katekisasie waarneem, dus 
verkeerd. Hierdie verkeerdheid vind 
soms plaas, omdat dit nie altyd duide- 
lik is wat die predikant en wat die 
ouderling by die katekisasie moet 
doen nie. Dan is predikant en ouder- 
ling in mekaar se pad en doen een 
van die twee die werk liewer alleen. 


By die katekisasie is daar twee 
dinge van belang. Die eerste is dat 
die katekisante iets moet leer sodat 
hulle 'n vaste kennis van die Bybel, 
van die geloof en lewe van die Kerk 
kan opbou. Die tweede ding wat net 
so belangrik soos die eerste is, is dat 
die dinge wat die katekisante geleer 
het vir hulle verklaar en verduidelik 
moet word, sodat hulle dit kan ver- 
staan. As hulle dit nie verstaan nie, 
sal daardie dinge wat geleer is nooit 
hulle volle betekenis vir die kateki- 
sante hê nie en sal die Kerk daardeur 
skade ly. 


In 'n vorige artikel het ek alreeds 
daarop gewys dat die ouderling die 
opsiener in die gemeente is. Hy is 
die man wat daarvoor verantwoorde- 
lik is, dat alles met goeie orde in die 
gemeente geskied. Die predikant weer 
is op sy beurt die uitlegger van die 
Woord in die gemeente. Dit is sy 
taak om te verklaar en te verduidelik. 
In die lig hiervan het predikant en 
ouderling elkeen by die katekisasie 
eintlik `n duidelike en omskrewe taak. 


Dit lê myns insiens duidelik op die 
weg van die ouderling om toe te sien 
dat die katekisante die werk wat ge- 
leer moet word, leer en ken. Dit lê 
net so duidelik op die weg van die 
predikant om dan die dinge wat die 
ouderling die katkesante laat leer het 
vir hulle te verduidelik. Hier kom die 
samewerking dus te pas, want die 
leerwerk is net so nodig en net so 
belangrik as die verklaring van dit 
wat geleer is. Met ander woorde: As 
die ouderling nie die werk laat leer 
nie en nie toesien dat die katekisante 
hulle werk goed ken nie, dan laat hy 
die predikant in die steek, want dit 
sal nie veel baat as die predikant goed 
verduidelik waarvan die katekisante 
niks weet nie. Net so laat die predi- 
kant die ouderling in die steek as hy 

in gebreke bly om wat geleer is, ver- 
staanbaar te verduidelik. 


Wat sekerlik nie mag gebeur nie, is 
dat die ouderling met die boekie oop 
sit en die katekisante moet hulle 
boeke toemaak. Die ouderling moet 
as lidmaat van die Kerk tog mos ook 
daardie dinge ken! Of hoe? Na my 
mening is dit `n onvergeeflike sonde 
as die ouderling vir die hele jaar lank 
die katekisante uit die boekie gedril 
het en die predikant kom dan net vir 
die laaste week of twee en kom vra 

uit die boekie net dieselfde vrae weer 
oor. (Dis nog erger as hy met die 
boekie oop sit en die katekisante se 
boeke moet toe wees.) 


Dit is ook die wens van die Kerk 
dat predikant en ouderling by die 
weeklikse katekisasie hierdie same- 
werking moet beoefen. Waar dit eg- 
ter nie gebeur nie, daar sal die ge- 
meente naderhand te gronde gaan by 
gebrek aan kennis. Daarom is hierdie 
samewerking so belangrik. (Word ver- 
volg.) 


Doop en belydende lidmate 
van die Hervormde Kerk in 
die middestad, Johannesburg 


Ondergetekende predikant van die 
Ned. Hervormde gemeente van Johan- 
nesburg-Middestad, doen 'n vriendelike 
beroep op alle predikante, kerkrade en 
lidmate om die name en adresse van 
alle doop- en belydende lidmate van 
ons Kerk wat onlangs uit u gemeente 
na die volgende voorstede van Johan- 
nesburg getrek het, of waarvan u 
weet reeds lankal daar woonagtig is, 
of van plan is om daarheen te trek, 
onverwyld aan ondergetekende te 
stuur vir bearbeiding en inskakeling 
in die gemeente, nl. Bellevue, Yeoville, 
Highlands, Berea, Hillbrow, Braamfon- 
tein, Wanderersview, Joubertpark, 
Newtown, Marshalltown en die sake- 
sentrum van Johannesburg. Name en 
adresse wat van u ontvang mag word 
van lidmate wat in die ander voor- 

stede van Johannesburg woonagtig is, 
sal onmiddellik aan die gemeente bin- 
ne wie se grense hulle woon, gestuur 
word. 


Ondergetekende onderneem graag 
om die ontvangs van elke adres te 
erken en u mee te deel of die lidmaat/ 
lidmate in bogenoemde voorstede, deur 
my besoek is. 


Hartlike dank aan alle predikante, 
kerkrade en lidmate wat in die ver- 
band reeds van hulle laat hoor het. 


(Ds) J. H. Steenekamp, 


Greenweg 77, 
Greenside, 
Johannesburg. 
Tel. 41-4135. 


PYN IN DIE RUG 


SENUWEEAGTIG, RUMATIES? 


Die verkeerde soort voedsel en 
drank, kommer, te veel werk en her- 
haalde verkoues ooreis dikwels u 
niere, en nier- en blaaskwale kan die 
oorsaak wees van oortollige suur, die 
feit dat u snags moet opstaan, pyn in 
die bene, senuweeagtigheid, duise- 
ligheid, opgeswelde enkels, rumatiek 
en opgesweldes ooglede. In sulke oms- 
tandighede voel u oud voor u tyd. 
Help u niere om u bloed met Cystex 
te suiwer. Die heel eerste dosis begin 
u niere reeds help om van die oortol- 
lige suur ontslae te raak—en binne- 
kort voel u soos 'n nuwe mens. Koop 
Cystex vandag. 

Prof. dr. J. 1. de Wet. 


Met die begin van die nuwe akade- 
miese jaar aan die Universiteit van Pre- 
toria begin prof. dr. J. 1. de Wet ook sy 
werksaamhede as sesde professor aan 
ons teologiese opleiding. Dit is `n heug- 
like gebeurtenis vir die opleiding self 
want hierdie toevoeging kan alleen die 
teologiese studie in die Kerk en die 
kwaliteit van die opleiding van ons pre- 
dikante ten goede kom. Prof. de Wet is 
natuurlik geen onbekende by die oplei- 
ding van die predikante nie aangesien hy 
die laaste aantal jare reeds as tydelik- 
deeltydse lektor waardevolle hulpdiens 
by die opleiding verrig het. Dit is ook te 
danke aan die kwaliteit werk wat hy 
daar verrig het dat die Kerk in die alge- 
meen daarvan oortuig is dat dit nood- 
saaklik is dat die . vakgebied van die 
Praktiese 'Teologie `n voltydse hoog- 
leraar regverdig. Daarom, terwyl prof. 
de Wet reeds aan die opleiding verbonde 
was, is dit moeilik om hom aldaar wel- 
kom te heet. Tog is dit so dat hy tog 
verwelkom moet word in sy hoedanig- 
heid as hoogleraar en van die kant van 
hierdie kroniekskrywer word hom alle 
sterkte en sukses toegewens in sy amps- 
werk in die oortuiging dat hy, noudat hy 
sy onverdeelde aandag aan sy doseer- 
werk kan wy, nog meer vir die Kerk in 
die algemeen sal kan beteken. Metter- 
gaan sal die Kerk ongetwyfeld die vrugte 
kan pluk van die werk wat prof. de Wet 
by die opleiding sal doen. 


The Church Herald. 


Dit is duidelik dat allerlei onverwagte 
én onmoontlike dinge op ons ou wêreld 
kan gebeur. Maar ek moet erken dat ek 
taamlik uitasem was oor die inhoud van 
`n artikel wat in The Church Herald van 
Oktober 1967 verskyn het. The Church 
Herald is natuurlik die amptelike blad 
van die Reformcd Church in America, `n 
kerk wat homself aandui as die oudste 
protestantse kerkgroep in die V.S.A. 
Hierdie Reformed Church in America is 
géén besondere vriend van Suid-Afrika 
6f die Afrikaanse kerke nie — inteen- 
deel. As `n mogal entoesiastiese deel- 
nemer van die ekumeniese beweging en 
alles wat dit inhou. het ons Kerk al `n 
paar briewe van dié Reformed Church 
in America gekry wat die indruk skep 
dat die teologie van die Wêreldraad van 
Kerke mét al sy krete van “the brother- 
hood of man”, “togetherness” en derg- 
like meer, dé&r nie onpopulêr is nie. En 
tog staan daar toe `n artikel in die 
Oktoberuitgawe wat geskryf is deur prof. 
Milton Hoffman, `n afgetrede kerk- 
historikus, wat blyke daarvan gee dat 
hy tenminste iets begryp van  Suid- 
Afrika en ons landsbeleid en ook bereid 
is om daaroor `n goeie woord te doen. 
Hoewel mens nie hoef saam te stem 
met al prof. Hoffman se opvattings nie, 
is sy artikel besonder verrassend en ver- 
frissend — veral in The Church Herald. 

Prof. Hoffman stel baie duidelik dat 
Suid-Afrika moet kies. Enersyds tussen 
volledige integrasie — en hy begryp dat 


dit vir die blanke nasionale selfmoord 
sal beteken — en andersyds vir `n ander 
oplossing van die rasse-vraagstuk. Tereg 
stel hy dan dat apartheid die teenvoeter 
vir integrasie is, maar sien dan 66k in 
dat apartheid nie a horizontal separa- 
tion is nie maar veeleer a vertical sepa- 
ration. Nadat hy hierdie kernpunt raak- 
gevat het, is hy ook in staat om die 
ander belangrike beginsels van ons kerk- 
like en landsbeleid raak te sien. As hy 
dan praat oor die Afrikaner en die redes 
vir die toepassing van ons landsbeleid, 
sê hy: “In their way of life (dit is: die 
Afrikaner) during three centuries, certain 
values emerged, which would be like 
treason for them to surrender.” 

`n Groot deel van die artikel word dan 
gewy aan die beskrywing van die posi- 
tiewe aspekte van die beleid. Telkemale 
stel prof. Hoffman dat indien apartheid 
alles sou wees wat die giftige liberale 
propaganda teen apartheid daarvan sê, 
dan sou dit onmoontlik wees dat krag- 
tens hierdie beleid byvoorbeeld Bantoe- 
woonbuurtes om en in die stede gebou 
is en krotbuurtes opgeruim is; dat ge- 
sondheids- en sosiale dienste vir die 
Bantoe instandgehou word op die skaal 
wat dit wel gebeur; dat steeds beter lone 
aan die Bantoe betaal word en die 
Bantoe aangespoor word om op die eko- 
nomiese, handels-, nywerheids-, kultu- 
rele, kuns en sportgebied te presteer; dat 
sendingwerk, veral deur die Afrikaanse 
kerke, op so `n skaal onder die Bantoe 
aangepak word. So stel hy hier: “Strange, 
is it not, that exploited and oppressed 
Bantu should join the church of their 
masters.” 

Dan sê prof. Hoffman: “Personally, IT 
resent writers who take a sadistic delight 
in telling us everything that is wrong in 
South Africa. They leave the impres- 
sion that good church people who 
honestly believe that apartheid is an 
answer to a vexing race problem are 
mad racists.” Prof. Hoffman stel dit dan 
ook dat ons lands- en kerklike beleid `n 
werklik-ernstige poging is om die pro- 
bleem van die saamleef van blank en 
nie-blank aan te pak en op te los. 

Hierdie standpunt is werklikwaar ver- 
rassend — veral in The Church Herald. 
Dit lyk my onwaarskynlik om uit hierdie 
artikel in sy plasing af te lei dat die op- 
vattings ten opsigte van ons land in die 
kringe van die Reformed Church aan 
die verander is. Waarskynliker is dit 
egter dat hier, waarskynlik vanweë een 
of ander glips in die liberalistiese sensor- 
sisteem, vir `n enkelé oomblik die stem 
gehoor kan word van `n woordvoerder 
van die meer behoudende en realistiese 
deel van daardie kerk. Of hierdie artikel 
werklik effek gaan hê in die denke van 
die Reformed Church lyk my onwaar- 
skynlik. Waarskynlik is dat prof. Hoff- 
man onderwerp sal word aan die be- 
kende liberalistiese swartsmeer- en in- 
timidasietaktiek in `n poging om hom 
stil te maak. Tog bly dit waar wat prof. 
Hoffman aan die slot van sy artikel sê: 
“Let us Americans, who in our natural 
immaturity want so desperately to make 
the entire world over in our image, 

which, thank God, cannot be done, at 
least have the decency to refrain from 
humiliating and vindictive criticism. Bet- 
ter still, let us heed the words of One, 
who, because He was so blessedly near 
to God and so gloriously and uncom- 
promisingly down to earth, said: First 
cast out the beam out of thine own eye, 
and then thou shalt see clearly to cast 
out the mote out of thy brothers eye.” 

Hierdie opmerking is waarskynlik `n 
verwysing na `n besluit wat die Alge- 
mene Sinode van die Reformed Church 
of America in Junie 1967 aangeneem het 
waarvolgens, onder andere, besluit is: 
“.. . that the members of our churches 
be urged to write to our government 
leaders, calling for them to work 
through the United Nations and diplo- 
matic channels to seek remedies for the 
ineguities in South Africa”. Dit is die 
bekende buitelandse geluid wat ons al 
tot in die treure toe gehoor het van die 
,enlightened men” van die liberalisme. 

Die liberalisme is nie van plan om 
prof. Hoffman se wyse raad te volg nie. 
Dit blyk duidelik uit die opvattings van 
die vise-president van die V.S.A. Hubert 
Humphrey wat in Lusaka en Addis 
Abbeba teen ons land te velde getrek 
het. Volgens Dagbreek van 7 Januarie 
het Humphrey, wat `n vooraanstaande 
liberalis is, gesê: So lank mense deur 
mense oorheers word, so lank as die 
kleur van `n vel `n oorsaak van onder- 
drukking is, so lank as die moontlikheid 
van `n beter lewe party ontneem word, 
sal ons nie rus nie.” Daarby het hy hom 
glo ook uitgespreek teen die reaksionêre 
optrede van blanke regerings in suidelike 
Afrika. 

Dit is in hierdie soort van geestes- 
klimaat wat prof. Hoffman se artikel 
verskyn het. Dit is egter onwaarskynlik 
dat die liberaliste sy artikel sal lees of 
verstaan of sal luister na sy argumente. 

Immers die liberalisme is so `n dwing- 
ende sisteem dat sy aanhangers nie in- 
staat is om onafhanklik en vir hulleself 
te dink nie. Drom word waarskynlik 
ook alle kritiek op die liberalistiese 
denke en optrede gewoonlik beantwoord 
met intimidasie of swartsmeerdery. Daair- 
om is dit noodsaaklik dat ons ten opsigte 
van 'die liberalisme, soos hy hom in 
Amerika voordoen, die grootste omsig- 
tigheid aan die dag moet lê Hierdie 
“natural immaturity” van denke en op- 
trede kan ons geweldig baie skade be- 
rokken as ons ons nie betyds daarteen 
verset nie. 

TInmiddels en andermaal `n woord van 
dank aan prof. Milton Hoffman wat `n 
rustige, realistiese en besadigde woord 
oor ons land en sy beleid gepraat het 
temidde van die histeriese, wêreldwye 
liberalistiese heksejag téén Suid-Afrika. 


Joost de Blank. 


rens op een van die agterblaaie van 
Die Vaderland van 2 Januarie was daar 
`n klein beriggie dat Joost de Blank, eer- 
tydse aartsbiskop van Kaapstad en lank 

n voorbladfiguur van die engelse pers, 
in `n Londense hospitaal oorlede is in 
die ouderdom van 59 jaar. In 1964 het 
De Blank Suid-Afrika vir goed verlaat 
en teruggeker na sy gboorteland, Enge- 
land, nadat hy ses jaar in ons land ge- 
leef en gewerk het. 

By die dood van De Blank kan mens 
skaars dink aan iets goeds wat hy ter- 
wille van die Evangelieverkondiging in 
Suid-Afrika gedoen het. By die Afrika- 
ner, en Ook in die geskiedenis, sal hy 
bekend staan — as hy vermeld moet 
word — as dié engelse aartsbiskop van 
Kaapstad wat voortdurend uit sy pad 
gegaan het om hom venynig. beledigend 
en afbrekend oor die Afrikaner en sy 
kerk uit te laat. Daarvoor hoef `n mens 
maar net sy boekie Out of Africa na te 
lees en sy toesprake in herinnering te 
roep. 

Daarby sal ons De Blank onthou as 
een van die hooffigure agter die ,,same- 
swering” van die (Cottesloeberaad van 
1960 toe daar `n poging aangewend is 
om die deelnemende Afrikaanse kerke 
so ver te kry om `n sosialistiese in plaas 
van `n Bybelse werkprogram te aanvaar. 
Dit het egter misluk. 

Verder sal ons De Blank onthou as 
`n politieke biskop wat alles in sy ver- 
moë gedoen het om `n ,,heilige oorlog” 
teen Suid-Afrika te laat ontvlam. Baie 
van die vrugte wat nou ryp word, soos 
byvoorbeeld die Wêreldraad van Kerke 
se kwalik-bedekte bewondering en aan- 
moediging van die kommunisties-opgelei- 
de terroriste wat vanuit Zambië `n aan- 
slag teen Suider-Afrika probeer loods, 
het gegroei van die saad wat De Blank 
gesaai het. 

De Blank was `n tipiese liberalis, `n 
man wat net één kant van `n prentjie 
kon sien, naamlik sy kant. `n Man wat 
met venynigheid kon kritiseer maar self 
geen kritiek kon verdra nie. Tot aan sy 
dood het hy oud-minister Eric Louw `n 
antwoord skuldig gebly waarom die 
Anglikaanse Kerk in Suid-Afrika nie 
sy eksklusiewe kerkskole vir nie-blankes 
wou oopstel nie. As liberalis was De 
Blank onverdraagsaam, hooghartig, be- 
terweterig teenoor almal wat nie met 
hém en sy standpunte saamgestem het 
nie. 

De Blank is nie meer daar nie, maar 
Sy geesgenote, manne soos Ambrose 
Reeves, John Collins, Crowther en derg- 
like meer, is nog steeds daar en ons sal 
seker ook nog baie lank uit daardie 
hoek moet hoor en sien hoe die basiese 
beginsels van die sosialisme aan ons 
voorgehou word as die hoogste eise van 
die Evangelie. 


Gedagtes na aanleiding van die tekort 
aan Predikante. 


Daar word in die jongste tyd nogal 
dikwels gewag gemaak van die tekort 
aan predikante wat daar in ons Kerk 
bestaan. Dit is natuurlik so dat daar `n 
20 of meer gemeentes is wat vakant is 
en geen eie predikant het nie. Daarby 
word daar elke jaar `n hele aantal nuwe 
gemeentes gestig, want ons Kerk se 
groeikrag bly onveranderd hoog, met die 
uiteindelike resultaat dat die predikante- 
tekort, nieteenstaande die jaarlikse aan- 


vulling, eerder groter as kleiner word. 
So is daar onlangs bereken dat ons, glo- 
baal gesien, maar één predikant vir on- 
geveer elke 650 lidmate het terwyl ons 
eintlik één predikant vir elke 400 lid- 
mate nodig het. Vanselfsprekend wek 
hierdie knaende tekort `n sekere mate 
van kommer en dit is so dat daar ge- 
meentes is waar die Evangelieverkondi- 
ging nie elke Sondag gehoor kan word 
nie. Iets moet daaraan gedoen word — 
die vraag is: Wat? 


Die een gedagterigting meen dat ons 
by die opleiding van die predikante moet 
begin en daar moet sien of alles in orde 
is. Die eerste gedagte is dan dat ons 
méér studente moet kry wat hulle vir 
die teologiese studie sal aanmeld. Maar, 
so word betoog, daar is `n aantal fak- 
tore wat dit moeilik maak om meer stu- 
dente na die opleiding te trek. So word 
betoog: Die predikantsamp het in die 
sogenaamde ,moderne tyd” in aansien 
en belangrikheid gedaal en daarom sou 
daar minder seuns van die Kerk wees 
wat 'hulle geroepe voel om dié amp te 
bedien. Dit mag miskien so wees dat 
die amp in aansien gedaal het, maar die 
aansien en belangrikheid van die amp 
behoort tog nooit `n oorweging te ge- 
wees het nie. Op dieselfde vlak lê die 
argument dat die traktement van predi- 
kante nie voldoende sou wees nie. Maar 
wie verkondig nou die Evangelie terwille 
van geld, behalwe miskien sommige van 
die godsdienstige koppesnellers wat in 
die sektes `n sekere belangrikheid ge- 
niet. 


Tog is dit so dat, in verhouding, te 
min van ons Kerk se seuns hulle vir die 
teologiese studie aanmeld. Waaraan Sou 
dit geleë wees — die opvoeding in die 
huis; die gees in die gemeente; die voor- 
beeld van die plaaslike predikant? Dit 
lyk my byna onmoontlik om één enkel- 
voudige rede te vind waarom daar nie 
genoeg seuns hulle aanmeld vir die teo- 
logiese studie nie. Dit is natuurlik waar 
dat ons tyd, en onsself natuurlik ook, 
materialisties ingestel is, die stoflike 
dinge trek die aandag, die geestelike 1ê 
meer op die agtergrond. In hierdie soort 
geestesklimaat is dit moontlik dat die 
werkterrein van die ingenieur, die medi- 
kus of die natuur-wetenskaplike `n aan- 
trekliker ideaal is as die opdrag van die 
predikant om die Evangelie te verkondig 
— `n Evangelie wat nog buitendien vir 
sommige `n struikelblok en vir andere 
`n dwaasheid is. 


`n Ander argument wat gebruik word, 
is dat die studie te moeilik Sou wees. 
Met ander woorde daar is wél genoeg 
jong manne wat hulle vir die studie aan- 
meld. maar vanweë die feit dat die studie 
sulke hoë eise stel, slaag almal nie daar- 
in om te slaag nie. Veral die voorstudie, 
en dan veral die studie van die tale, 
Grieks, Hebreeus en Latyn, kry dan die 
skuld hiervoor. Die feit dat kennis van 
Grieks en Hebreeus noodsaaklike voor- 
vereistes vir die eintlike teologiese studie 
is, word geredelik ingesien want die Ou 
Testament is in Hebreeus geskrywe en 
die Nuwe Testament in Grieks en dit is 
noodsaaklik dat 'n predikant instaat is 
om die Skrif in die oorspronklike tale 





te kan lees. Die vereiste van Latyn skep 
egter probleme en die handhawing van 
die vereiste dat die teologiese studente 
ook `n behoorlike kennis van Latyn moet 
hê, word soms nogal skerp gekritiseer 
en die argument geloods dat Latyn die 
oorsaak daarvan is dat te min studente 
uiteindelik die teologiese studie voltooi. 

Dit sal miskien tog goed wees as die 
verantwoordelike liggame in die Kerk 
oor hierdie saak weer sal nadink. In die 
N.G. Kerk word daar natuurlik naas die 
B.D.-graad ook die Diploma in Teologie 
toegeken en die enigste verskil tussen 
die Diploma en die B.D .-graad is uitein- 
delik die kwaliteit van die vooropleiding. 
As ek dit reg het, het die ontvanger van 
die Diploma in die Teologie in die voor- 
studie minder aandag aan die tale gegee. 
Latyn het daar weggeval. Die teologiese 
studie self egter is van dieselfde kwali- 
teit want daar word by die N.G. Kerk 
in die teologiese fakulteit géén verskil 
tussen die B.D.- en Diploma-studente ge- 
maak nie. Die instelling van `n kursus: 
Diploma in die Teologie verdien miskien 
oorweging. 

Aan die ander kant is daar natuurlik 
ook die vraag of die teologiese studente 
in hulle voorbereidende jare wel hard en 
doelgerig genoeg studeer. Gééën studie is 
maklik nie en dit vereis inspanning en 
toewyding. Miskien skiet ons studente 
daar ook tekort. Maar wie sal die vrae 
wat hier opduik afdoende kan beant- 
woord? 

Volgens die jongste Nuusbrief is die 
Kommissie van die Algemene Kerkver- 
gadering besig om aandag te gee aan die 
hele aangeleentheid van die teologiese 
studie. Belangrik lyk egter vir my nie 
die vraag of ons die studie makliker 
moet maak nie — om sodoende meer 
predikante te kry — maar hoe die studie 
s6 gereël moet word dat die Kerk pre- 
dikante kry wat opgewasse is vir hulle 
taak in die Kerk en in die wêreld. Uit- 
eindelik is dit natuurlik so dat niemand 
werklik en volmaak opgewasse is vir die 
taak om die Evangelie reg en goed te 
verkondig nie. Maar dit gaan daarom 
dat die studente na die beste van die 
vermoë so opgelei word dat hulle daar- 
na as Evangeliedienaars in die gemeente 
en deur voortgesette studie, minstens in 
staat is om die hoë doel na te streef om 
die Evangelie goed en reg te verkondig. 

Nou wil dit my voorkom dat die te- 
kort aan studente miskien ook saam- 
hang met die feit dat die teologiese Op- 
leiding as sodanig nie 'meer so spesifiek 
in die middelpunt van die belangstelling 
van die gemeentes van ons Kerk staan 
nie. Gedeeltelik word dit waarskynlik 
veroorsaak deur die feit dat die finan- 
siële konsekwensies van die teologiese 
opleiding nie meer so onder die direkte 
aandag kom nie. Immers die opleiding 
word versorg deur die Kerk as `n ge- 
heel (én voortreflik versorg!) en die lid- 
maat besef nie eers dat `n gedeelte van 
die heffing wat vir elke lidmaat OoT- 
betaal word aan die Kerkkantoor vir die 
teologiese opleiding bedoel is nie. Dit het 
meegebring dat die besef van verant- 
woordelikheid vir die opleiding nie meer 
baie sterk by die gemeentes leef nie. Dit 

BOEKBESPREKINGS 


Alle boeke wat in die 
Hervormer bespreek 


word is vekrygbaar by 
HALUM, Posbus 460, 
Pretoria. Tel. 22014 


Verkondig Het Woord” — Preekschet- 
sen, 2de bundel, onder redaktie van 
prof. dr. D. Diik. Uitg.: T. Wever, 
Stellenbosch. 320 bls. prys R4.585. 


Ji 1958 het die eerste bundel die lig 
gesien, onder redaksie van prof. dr. 
K. Dijk en prof. dr. J. H. Bavinck (oor- 
lede Junie 1964). Die preeksketse van 
die 1ste bundel het die kerklike jaar 
gevolg; hierdie 2de bundel is. ,die 
vrug van die arbeid van teoloë ook 
uit die buiteland, nl. Australië en S.- 
Afrika”, altesaam 'n 12-tal van wie 
daar van elk 'n aantal sketse opge- 
neem is — 30 uit die O.T., 37 uit die 
N.T., en 3 oor Art. 5, 17 en 26 van 
die Nederlandse Geloofsbelydenis; in- 
tussen is die jeug ook nie verbygesien 
nie. Die boek beslaan 320 bls. met 'n 
voortreflike en ryke inhoud. Die on- 
dertitel ,,Preekschetsen” moet hier 
ruim opgevat word, want dis nie sket- 
se in die gewone sin van die woord 
nie, hierdie sketse is baie volledig uit- 
gewerk, sommige daarvan beslaan 
selfs tot meer as ses bladsye, wat in- 
tussen as `n groot verdienste aange- 
merk kan word. Die preeksketse van 
dr. Heyns (N.G. Kerk), dr. Spoelstra 
(Geref. Kerk) en prof. dr. Verhoef 
(N.G. Kerk) verskyn in Afrikaans. Be- 
halwe die inhoudsopgawe (bls. 317- 
319) is daar ook 'n teksregister wat 
baie handig is vir naslaan doeleindes. 
Uit die aard van die saak kan hierdie 
waardevolle publikasie slegs hier aan- 
gekondig en ook sterk aanbeveel word. 
Die druk is helder, die taal suiwer en 
die boek stewig gebind en keurig ver- 
sorg (uiterlik 'n sieraad vir elke biblio- 
teek). Elke preekskets getuig van 
grondige Skrifstudie en deeglikse ek- 
segese. Predikante wat dit raadpleeg, 
sal groot voordeel daaruit trek, nie 
alleen om die frisheid en rykdom van 
inhoud nie (ek dink bv. — om meer 
nie te noem nie — aan die besielde 
preekskets oor Op. 21:23, 24, 26), 
maar ook uit homiletiese oogpunt. 
Verrassende skatte word uit die ryk- 
dom van die Skrif opgedien. Omdat 
die sketse so volledig uitgewerk is, 
kan die gewone lidmaat wat enigsins 
met die Nederlandse taal vertroud is, 
die bundel ook met vrug en seën ge- 
bruik. Ons beveel dit baie hartlik 
aan, met opregte dank aan die same- 
stellers en uitgewer. Gesien die in- 
houd, omvang en versorging van die 
hoek, is die prys verrassend laag. 


D.F.P., sr. 


Dr. C. van der Waal, Die Laaste By- 
belboek; 28 bls. Uitg. N.G. Kerk- 
Boekhandel, Pretoria. 


IE skrywer van hierdie werkie is 

predikant van die Vrye Gerefor- 
meerde Kerk in die Moot, Pretoria. 
In 'n ondertitel dui hy die doel van 
hierdie artikel aan: `n hulp by die 
verklaring van die Ou Testament. Hy 
wil die hermeneutiese implikasies na- 
gaan van die gebruik van die (Ou 
Testament in die Openbaring van 
Johannes. Met ander woorde, hy wil 
gegewens na vore bring wat kan help 
om die Ou Testament in die lig van 
die boek Openbaring beter te verstaan. 
Hy wys op die gevaar dat Openbaring 
geisoleer word van die res van die 
Skrif. Hy wys op die noodsaaklik- 
heid dat opnuut bestudeer word hoe 
die Nuwe Testament die Ou 'Testa- 
ment uitlê. Hy wys alle allegorisme 
en eksemplarisme in die eksegese af, 
en wil dat die Skrif sê uitgelê word 
dat die tipologie wat die Nuwe Testa- 
ment voortdurend hanteer, normatief 
moet wees vir ons uitlegging van die 
Ou Testament. Die skrywer wys 'n 
aantal Outestamentiese voorstellinge 
en motiewe in Openbaring aan. Deur 
te let op die betekenis wat hierdie 
voorstellinge in die boek Openbaring 
het, kan 'n refleksie van hierdie be- 
tekenis op die Ou Testament help om 
die Ou Testament beter te verstaan. 


Nieteenstaande die oriënterende op- 






















Hoe veilig is 
u Gesin? 


VERSEKERAARS B 


Heefkantoor: Rentmaestergebou, Fegrkatraet 219, Preterle. | 


el. 3- 
VOLLEDIG BEPLANDE LEWENS- 
- VERSEKERING VERSKAF GEMOEDSRUS 


merkinge oor wat die skrywer wil, 
word dit eers gaandeweg enigsins 
duidelik. Die skrywer noem self sy 
werk 'n fragmentariese studie. As ge- 
volg van hierdie fragmentariese karak- 
ter van die artikel sal `n ongeskoolde 
leser dit met moeit kan plaas en ver- 
staan. Dit veronderstel dat die leser 
intensief ingestudeer moet wees in die 
gebruik van die apokaliptiese voor- 
stellinge waarvan die Ou en Nuwe 
Testament gebruik maak. 


Op bls. 22, 23 en 25 maak die skry- 
wer enkele opmerkinge oor 'n nasio- 
nale herstel van Israel en oor Chilias- 
tiese verwagtinge wat nie ingevoeg 
kan word in die lyn van die heilsge- 
skiedenis soos die Nuwe Testament dit 
laat sien nie. 


Die styl van die skrywer is meer- 
male onduidelik. Skryffoute soos ,ge- 
leesde” en ,,Hellennistiese” op bls. 9, 
,nutestamentiese” op bls. 20, die drie- 
malige ,nie” in plaas van die dubbele 
negatief in Afrikaanse ontsier die 
werkie. 


Tog bevat die artikel `n paar belang- 
rike hermeneutiese opmerkings wat 
mens aanspoor om te besin oor die 
wetenskap van die verstaan van die 
Skrif. Alleen dit maak dit reeds die 
moeite werd om hierdie boekie te 
lees. Daarom wil ons die lees daarvan 
by die lesers van ,,Die Hervormer” 
aanbeveel. 

S. P. J. J. van Rensburg. 


EDE WEDI DEDE VEPL HEDE VEDI HEDE VEDO HEDE HOLD HEDE HER WIE DERE HEDE HOPIE HEDE HOPE MED APE HEDE HEDE HEDE HOPE HEDE HD De 

Hendrik Verwoerd-Trust 


Soos in die Administrateur se omsend- 
brief nr. 7*1966 gedateer 23 September 
1966 in vooruitsig gestel, word die vol- 
gende bydraes van gemeentes, wat reeds 
aan die Trust oorbetaal is, hiermee er- 
ken: 

Gemeente: 

E Ese ID Oos — EE 
Teytteltond M.R mee 
St. Helena. AE ed ed 





Noordelike Pretoria ... ia 
Witfontein ... N) Ed 
Voortrekkerhoogte .. ii ie 
Springs-Oos 
Mredeforb i.e 
Ventersdorp .. uu ee me 
Melville. eek ME 








Benoni $ ! 
Hartebeespoort .. ii us ma ma AM.78 
liydenburg?.. n Me AA 3340 


Tzaneen oa Ee 
Bg As N En on eN AE 





Nelspruit 
Alberton 
Sasolburg... ii ia aa as 
Delareyville 
Standerton 
Eikenhof ME 
PotgieteTSTUS .. ii ii oe aas 
KomatipoOOTË .. ii ui aa Ms 
Edenvale ae ies 
Wilkoppies... 
@ossMonden. . N EE 
Turffontein ... ii aa 
Gobabis ... .. 
Wolmaransstad 
Glencoe ars aa EE 
Potchefstroom 
Duncanville... EE N 
elfastA Ed de! 
Lichtenburg-OOS ... ii is da 
Witbank-Suid .. ii aa ae ME hef 
Rustenburg! EE 20.00 
Krugersdorp ... ea El 
Venterskroon .. .. is ma 
Iaeveld. 
Vliegepoort 
Volksrust... ME EE 
Mliegepoorf .. Mm 
Brakpan N ed MEE er 
Sannieshof... EE 
Marblel Hall EE 
Pretoria. ae ER. 
Benoni . EE 
Kemptonpark- Oos ME EE dee HS 00 








Bloemfontein . EE EL 1000 
Germiston... j 
Waterberg ... ! 
Witbank N ) 
Ziurtontem. ME EE | 
Roodepoort .. ) 
Crosby , 
Philadelphia. . 15.00 
Messina .. .. Ms HI ds 1250 
Potchefstroom-Suid .. .. .. 20.00 
@ogtesid mus BE Es ses 10:00 





Heilbron. ER AE ed 


Pretoria-Wes .. Ë 
Rust-der-Winter oes Bere I 
Middelburg ... uas wee sot Ë 
Durban-Suid EE Ë 
Drie! Riviere. EE Re ' 
Chrissiesmeer... ii is wake ff Ë 
Westonaria... EE ei ! 
Pi SKONE rs ke Re ie 10.00 
Stella... RE Rd Kan. sed 0:00 
Zeerust. 10.00 
Derdepoort ae As 1000 
Lichtenburg . ME geer; Ein (ER 25.00 
Wimdboek rm od ed GEL 10.00 
Elandspoort .. ME oe EE AIOIOO 
Kmaman sd EE AE EL OOO 
Heidelberg .. ... ie was en bee ear 10.00 
Evander! EER pe jie aa) AE 10.00 
Stilfontein... AE ek GE AE ' 


Wespark As MA IE 
Vander Hoff “ . m 
Eendracht ... MA ed EE OE. 
Pietersburg... EE ey oe 
Greylingstad ... 
Bethlehem .. ... 
Klerksdorp- Oos (os Eb 
Brakpan- Harmonie .. ie ie 
Villiers! st. oes EE ae MR ESEOO 








Bosmansrust .. ia ur ee aa 10.00 
klerksdorp 1 Ms ma N 10.00 
Delmas ER vers eed ii 20.00 
Britse es ENE EE DE Es 10.00 
Krugersdorp- Noord! Me 20.00 
Sprinpsis RA EE EE 1009 
@ttosdals.. SEE ye eye 10.00 
@arletonville ma Ee 8.00 
Bronkhorstspruit... ii. ie aa as 0.00 
Potchefstroom-Noord ... .. ii as 10.00 
SE EEUE Suide EA Er 20.00 
Sdbielii. EE MID ES oi. NING 10.00 
Matekimg ap N NE 10.00 
Grootfonteins. EE LE 10:00 
Johannesburg- Noord. 7.00 
Bloemhof sf Me BENWUTOIOG 
Otjiwarongo... Ee Me ee oa 10.00 
Vanderbijlpark-OOS .. ii ae 10.00 
Trichardtsfonteimn .. i.e uas 10.00 
Pretoria-Oos. ae ee 10.00 
@arolina.. EA EE EE 1009 
Sanmieshof EE ee ED 10:00 

R1,679.08 


U word almal hartlik bedank vir u 
samewerking in hierdie verband. 
A. B. VAN N. HERBST, 
Administrateur. 


SLAAP GOED &BEVEG 


ASMA-8. 
BRONGITIS-AANVALLE 


Swaar asemhaling, hoesbuie, geroggel en 
€ weens herhaalde aanvalle van brone 

@iale atma en brongitis, rem iei ig u 

@esondheid. beer MEND. 


Om verstopping te verlig, u 1 Te te te Mat 
verslap en dik, te verig. ape 
verwyder. Dan kan u lekker eserthasl 
goed slaap en energie herwin. Kry MEN 
DACO by apteke, Voel gou beter. 

Amptelike 
Berigte 


Ring van Kaapstad 


Alle kerkrade in die Ring van Kaap- 
stad neem asseblief kennis dat die 
vergadering van hierdie Ring sal 
plaasvind te Swellendam (D.V.) op 19 
en 20 April 1968 in die kerkgebou 
daar. 


Die vergadering begin om 9.00 vm. 
Alle boeke en stukke soos vereis deur 
die kerkwet moet ter vergadering 
wees. 


Beskrywingspunte moet ondergete- 
kende bereik voor 1 April 1968. 


Losies moet gereel word met ds. C 
G. Botha. 
A. J. G. Dreyer, 
Vise/Scriba. 


Ring van Bloemfontein 


Sal alle predikante, emeriti en kerk- 
rade binne die ressort van die Ring 
van Bloemfontein asb. daarvan kennis 
neem dat die volgende vergadering 
van hierdie Ring (D.V.) gehou sal 
word op Vrydag 20 April 1968 e.v.d,, 
te Hennenman. Opening 9 vm. 


Afgevaardigdes moet asb. sorg dra 
dat alle stukke wat vir die doel deur 
die Kerkwet vereis word, die oggend 
met die opening ter vergadering is. 

Met broederlike groete, 


J. J. Engelbrecht, 
Scriba. 
Im 


Ring van Zuurfontein 


Kennis geskied hiermee van die 
tweede vergadering van die Ring van 
Zuurfontein, wat gehou sal word 
(D.V.) op Vrydag 22 Maart 1968 om 
7.30 nm. en Saterdag 23 Maart 1968 
in die kerkgebou van die gemeente 
Primrose-Oos. 


Alle verslae en beskrywingspunte 
moet ondergetekende bereik nie later 
as 8 Maart nie. Alle geloofsbriewe en 
ander stukke wat die Kerkwet vereis 
moet op die openingsaand ter tafel 
wees. 

J. H. Koekemoer, 
Scriba. 
O 


@ ADRESVERANDERING: 
GEMEENTE HORISON. 
Huidige Scriba: 
OUDL. A. A. DU PLESSIS, 
Kilburnstraat 85, 


Horison. 
Tel. 763-1867. 

op sy beurt dra miskien ook daar toe 
by dat die gemeentes die hele aangeleent- 
heid van die opleiding van predikante — 
die tekort aan studente, die inhoud en 
omvang van die opleiding, en alles wat 
met die opleiding saamhang — maar oor- 
laat aan die Algemene Kommissie 'en 
die Kuratorium. Die beroepe wat dan 
van daardie kant gemaak word vir meer 
studente lok dan ook eintlik geen be- 
sondere reaksie uit nie. Miskien moet 
hierdie aangeleentheid naamlik die weer- 
bekendstelling van ons Kerk se teolo- 
giese opleiding aan die lidmate van ons 
Kerk, ook `n keer bespreek word. Mis- 
kien blyk dit dan dat die saak nié so 
somber is as wat ek dit hier sien nie. 


Maar intussen bly die tekort aan pre- 
dikante nog steeds daar. Al sou daar, 
argumentshalwe, vanjaar `n honderd 
studente met die teologiese studie be- 
gin, dan beteken dit nog dat hierdie 
denkbeeldige groot getal toekomstige 
predikante eers oor ses jaar gereed is vir 
die aanvaarding van die amp van Evan- 
geliedienaar. Wat doen ons in hierdie 
tussenperiode? Die probleem van die 
tekorte bly onveranderd voortbestaan en 
dit is, na almal se mening, nié gesond 
nie. 


Nou wil dit my voorkom dat ons, wat 
die tussentyd betref, ook ons gedagtes 
kan laat gaan oor die beste moontlike 
benutting van die werkkragte wat die 
Kerk tot sy beskikking het. Die vraag 
kom dan na vore of ons in die Kerk die 
organisatoriese hulpmiddels wat ons het, 
werklik reg en goed gebruik. Suiwer nou 
na die mens gesproke is daar baie min 
organisasies wat so `n perfekte organisa- 
toriese sisteem soos die Kerk besit. Kom 
ons kyk `n bietjie daarna bloot vanuit 
die organisatoriese oogpunt. In die eerste 
plek het ons in elke gemeente `n predi- 
kant. `n Deeglik-opgeleide en goed-toe- 
geruste man wat sodanig deur die ge- 
meente versorg word dat hy in die mees 
letterlike sin van die woord voltyds sy 
aandag kan gee aan die verkondiging van 
die Evangelie en die welwese van sy ge- 
meente. Naas die predikant is daar vir 
elke 10-15 huisgesinne in die gemeente 
twee deeltydse ampsdraers — `n ouder- 
ling en `n diaken wat, as dit goed is, 
maandeliks al die lidmate sien, hulle 
geestelike versorging waarneem en hulle 
offergawes ontvang. So goed is hierdie 
organisasie dat 'n gemeente van 600 lid- 
mate met gemak al sy finansiële verplig- 
tinge kan nakom en dit ook nog kan 
bekostig om groot bedrae geld in `n pas- 
torie en 'n kerkgebou te belê. Naas hier- 
die organisasie-netwerk in die gemeente 
is daar nog die Sustersvereniging wat die 
Susters van die gemeente in `n goed- 
georganiseerde vereniging saamsnoer en 
deur middel van dié vereniging al baie 
in die Kerk verrig het. 


Maar nou, nieteenstaande hierdie 'uit- 
stekende organisasie wil dit tog dikwels 
voorkom dat die Kerk nie effektief is 
nie, dat sy boodskap geen werklike 

slaankrag in die wêreld het nie. Mens 
kry soms die indruk dat die Kerk nie 
gehoor word nie! Nou is dit waar dat 
die Kerk nie praat en handel op die 
vlak wat sensasioneel is nie en dat die 
Kerk besig is met dinge wat ver uitstyg 
bo die alledaagse van ons aardse be- 
staan. Maar is dit tog nie so dat die 
Kerk se essensiële boodskap nooit ver- 
der kom as net binne die kring van die 
gemeente self nie? 


Een van die oorsake hiervan Iê myns 
insiens dê&rin dat ons nie ons beskikbare 
mannekrag reg gebruik nie. In die eerste 
plek wil dit voorkom dat éf te veel op 
die predikant afgeskuif word of dat die 
predikant te veel alles self wil doen. Die 
gevolg is dat die predikant té veel besig 
is met dinge wat netsogoed en dikwels 
miskien beter deur die ouderlinge en 
diakens gedoen kan word. Dit bring op 
sy beurt weer mee dat die predikant te 
min in sy studeerkamer kom sodat sy 
prediking (wat die eerste en grootste 
taak van die predikant is) daaronder ly, 
dat dit nie doelgerig, duidelik en helder 
is nie maar toevallig, on-ordelik en ver- 
warring-skeppend. Kan `n mens werklik 
uit die prediking van die Kerk aflei dat 
daar `n doelgerigte poging aangewend 
word om deur middel van die prediking 
die gemeente op te bou in die geloof 
sodat die gemeentelede en die gemeente 
as `n geheel toegerus is (en word) vir 
hulle taak nl. om getuies van Jesus 
Christus in en voor die wêreld te wees. 


Hierdie bedrywigheid van die predi- 
kant rondom sy eintlike en primêre 
ampswerk bring mee dat hy, miskien vol- 
kome onbewus, die ouderlinge en dia- 
kens se werk uit hulle hande neem sodat 
hulle dan ,.niks” te doen het nie en 
daarom ook hulle belangsteling verloor. 


Hiermee hang die volgende vraag 
saam: Doen die Kerk genoeg om sy 
ampsdraers behoorlik toe te Tus vir 
hulle ampswerk sodat hulle presies weet 
wat hulle moet doen, waarom en hoe? 
Is dit so dat die ouderlinge werklik die 
gemeente regeer volgens die eise van die 
Woord van God; is ons ouderlinge, man 
vir man, werklik instaat om die Sondag- 
se prediking te toets aan die Heilige 
Skrif en om die predikant te korriseer 
waar hy sou fouteer? Is ons diakens 
werklik die armversorgers van die ge- 
meente en beheer hulle die barmhartig- 
heidsdiens van die gemeente en 'die 
Kerk? Of is ons ampsdraers maar net 
handlangers” van predikante wat alles 
self wil doen en wat kwalik die ,,hulp” 
van ouderling en diaken verdra? Verder, 
wéét die lidmaat van die gemeente reg- 
tig wat sy plek en taak in die gemeente 
is? Word ons huisbesoek daarop toege- 
spits om die gelowiges toe te mus vir 
hulle ampswerk of is die huisbesoek 
(waaraan ons geweldig baie tyd bestee) 
ook maar toevallig en onordelik? 


Ek stel hierdie vrae doelbewus skerp 
en miskien selfs onvriendelik sodat ons 
`n bietjie krities na onsself kyk. My 
mening is dat ons by verre na nié die 

organisatoriese potensiaal van ons Kerk 
benut nie en ook nie reg benut nie. Ons 
hoef niks in die Kerk te verander nie, 
as ons slegs die middel wat daar is goed 
en reg gebruik. 


Die kommuniste het `n stelreël dat 
organisasie en propaganda hand aan 
hand moet gaan, presies gelyk moet trek 
om maksimum voordele te behaal. Da&êr- 
voor het die kommuniste, wat meesters 
op die vlak van die propaganda en or- 
ganisasie is, ook `n voortreflike organi- 
sasie- en propagandamasjien gebou. 
Maar dit is, op papier, niks beter as dié 
van die Kerk nie. Tog het die kommu- 
niste in 50 jaar tyd enorme dele van die 
wêreld sonder slag of stoot verower en 
selfs sê gevorder dat `n liggaam Soos 
die Wêreldraad van Kerke op alle kri- 
tiese punte die strewe en doelstellings 
van die kommunisme steun, propageer 
en bevorder! Dié sukses hang egter ook 
daarmee saam dat elke kommunis 'n vol- 
tydse kommunis is, deurknee in die ideo- 
logie van die Party, bereid om ure af 
te staan per dag vir die sorgvuldige be- 
studering en navolging van die beleid, 
propaganda en aksieprogram wat die 
Party aankondig. Edgar Hoover van die 
FBI het eenmaal gesê dat mens moeilik 
die kommuniste, wat almal professionele 
kommuniste is, afgesien van watter werk 
hule doen om hulle brood te verdien, 
met deeltydse anti-kommuniste kan 
beveg. 


Na aanleiding van die voorgaande wil 
ek die nogal onvriendelike vraag stel: 1ê 
ons probleem in die Kerk nie da&rin dat 
ons meesal deeltydse of na-week-chris- 
tene is nie? Ts ons lidmate bereid om 
elke dag `n uur of meer van hulle tyd 
te bestee aan die bestudering van die 
Evangelie, die teologie en beleid van die 
Kerk? Is ons ampsdraers — die ouder- 
linge en diakens — toegerus om hulle 
wykslidmate daartoe aan te spoor en 
daarin voor te gaan? Is ons probleem 
in die Kerk nie dat die predikant die 
enigste .,professionele christen” is en 
daarom in die gemeente alles vir almal 
moet probeer doen nie? Is dit dan ook 
nie da&rom dat die predikante-tekort vir 
Ons so `n enorme probleem is nie? 


Ek wil nie betoog dat ons die Kerk 
moet gaan organiseer soos die kommu- 
nistiese Party nie — God sal dit ook 
verhoed! Maar is ons hele kerklike or- 
ganisasie nie onlosmaaklik gekoppel aan 
die persoon van die predikant nie . .. 
moet dit so wees en wil ons dit so hé? 


Daarom die volgende vraag: As elke 
lidmaat in elke gemeente deur sy kate- 
gese, deur die huisbesoek wat hy ont- 
vang, deur sy eie bestudering van die 
Skrif en die teologie van die Kerk werk- 
lik toegerus is vir sy taak; as elke diaken 
en elke ouderling in die gemeente op 
dieselfde manier toegerus is vir sy amps- 
werk en dit dan ook uitvoer, is die af- 
wesigheid van `n vaste, voltydse predi- 

DIÉ BETEKENIS VAN DIÉ BOLK JOB 


Die boek Job is deur sowel Bybelken- 
ners as letterkundiges hoog aangeprese. 
Of die letterkundiges altyd die betekenis 
van die boek vir die geloof begryp het, 
kan moeilik vasgestel word; dat teoloë 
ook hoog dink van die letterkundige 
waarde van die boek, is `n feit. Die ge- 
leerde Bleeker sê in die inleiding van sy 
kommentaar 'op die boek Job: ,,Uit 
letterkundige oogpunt is dit die skoon- 
ste van die hele Ou Testament en deur 
Sy inhoud spreek dit onweerstaanbaar 
tot die hoof en hart van die gelowiges 
van alle eeue.” `n Mens mag wel vra of 
hierdie bewering nie `n bietjie oordrewe 
is. nie, sowel ten opsigte van die letter- 
kundige skoonheid daarvan as ten opsig- 
te van die rol wat dit in die geloofslewe 
van mense gespeel het. Enersyds is daar 
baie in die Bybel wat uit letterkundige 
o6gpunt nie vir die boek Job agteruit 
staan nie, al is dit nie so omvangryk nie. 
Andersyds is dit `n feit dat die blaaie 
van baie Bybels by die boek Job nog 
feitlik kraaknuut is, terwyl dit by die 
Psalmboek veral, maar ook by boeke 


KRONIEK 


] Vervolg vanaf vorige bladsy 


kant uit die gemeente werklik `n onoor- 
komelike struikelblok vir die groei en 
vooruitgang van die gemeente? 

Verre sy dit van my om die amp van 
die Evangeliedienaar te wil kleineer of 
die kostelike werk wat die predikante in 
die gemeentes doen te wil depresieer. 
Maar is dit nie so dat ons almal so ge- 
woond daaraan geword het om alles van 
die predikant alléén te verwag dat 
ouderling, diaken en lidmaat geneig is 
om 'hulle eie verantwoordelikhede vol- 
kome te verwaarloos. En is hierdie nei- 
ging — dit is natuurlik nie orals so nie 
— nie een van die kwale van ons Kerk 
in hierdie tyd nie dat ons, vir welke oor- 
weging ookal, dit gerieflik gevind het om 
deeltydse christene te word? 

Moet ons nie `n slag behoorlik nadink 
oor die pligte en verantwoordelikhede 
wat elkeen van ons as christengelowige 
en as ampsdraer moet nakom nie? En as 
elkeen sy verantwoordelikhede nakom, 
dan sal ons miskien bemerk dat ons die 
organisatoriese kragte in ons Kerk baie 
beter kan gebruik, dat ons nie nodig het 
om alles deur, die predikant te Jaat doen 
nie en dat `n predikant desnoods `n 
1:000 lidmate ook kan behartig en nog 
N menswaardige bestaan kan voer. 

' Miskien kan mens met vrug oor hier- 
die aangeleenthede nadink en oplossings 
soek. Dit gaan mos drom dat ons 

imal saam sal moet dink oor hoe ons, 
op die beste moontlike manier, die te- 
kort aan predikante so kan hanteer dat 
ons Kerk nie daardeur skade ly nie. As 
die tekort aan predikante ons so ver kan 
bring dat ons almal weer ons verant- 
woordelikhede wil besef en aanvaar, dan 
kan die tekort aan predikante ook `n 
heilsame effek op ons Kerk hê. Uitein- 
delik bly die lyfspreuk van ou president 
Brand nog steeds waar: Alles sal reg- 
kom as elkeen sy plig doen. 








soos Hooglied, Spreuke en Prediker en 
in die Bybelboeke waar geskiedenisse 
vertel word — om maar net boeke uit 
die Ou Testament te noem — groter 
tekens van hantering toon. Dit mag waar 
wees dat die eerste paar hoofstukke en 
die slot meer dikwels gelees word, maar 
of dit die geval met die lang middel- 
gedeelte is met sy dikwels ingewikkelde 
redeneertrant, val te betwyfel. As Pro- 
fessor Fohrer sy S60-bladsye lange kom- 
mentaar op Job afsluit, wys hy daarop 
dat Job se naam in die Nuwe Testament 
slegs voorkom in Jakobus 5: 11 en ver- 
der byna nooit daarin aangehaal word 
nie (uitdruklik slegs in | Kor. 3: 19 
gesiteer, uit Job 5: 13). Ook in die Kerk 
staan dit taamlik op die agtergrond. 
Soos ander groot werke van die wêreld- 
letterkunde word die boek Job baie ge- 
roem maar weinig gelees, hoewel dit ook 
vir die mens van ons tyd `n weg uit sy 
node kan aantoon. Soos ander Bybel- 
boeke wag dit om opnuut deur teologie 
en gemeente ontdek te word.” (G. Fohrer, 
Das Buch Hiob, p. 560). 


Toe Fohrer hierdie woorde geskrywe 
het, het hy miskien nie kon droom van 
wat die Amerikaner Thomas J. J. Altizer 
`n paar jaar later sou sê in `n boekie met 
die titel: ,,The gospel of (Christian 
Aftheism” wat in 1966 verskyn het nie. 
Hierin trek hy te velde teen `n bepaalde 
Godsbeeld in die Bybel, wat hy noem: 
the primordial God”, ,,the awsome 
Creator”, ,the distant God”, dit wil sê: 
die oorspronklike God, die verskriklike 
Skepper, die veraf God. Hierdie God sê 
Altizer, is die God van die boek Job, 
die God van die maakte en absoluut 
soewereine mag (p.36). Die Christen kan 
volgens hom nie in hierdie God glo nie. 
Hierdie God wat ewig is en altyd die- 
selfde bly, wat transendent is, dit wil sê 
onafhanklik van die wêreld bestaan, is 
onaanvaarbaar. Daar is geen weg vanaf 
hierdie God na Jesus Christus, die vlees- 
geworde Woord nie. Die idee van God 
in die boek Job en die vleeswording van 
die Woord is volgens hom eenvoudig on- 
verenigbaar. Hy kom dan met die be- 
wering dat hierdie God in Christus ge- 
sterf het. Die dood van Christus was die 
dood van hierdie God. Met die dood 
van Christus het daar vir goed `n einde 
gekom aan die geloof in hierdie God 
van die boek Job. Hierdie God het een- 
voudig opgehou om te bestaan, Hy het 
oorgegaan in die vleeswording in `n 
mens. Fohrer het stellig nie dit bedoel 
toe hy die herontdekking van die boek 
Job in die vooruitsig gestel het nie! 

Die betekenis van die boek Job is 
geleë in sy boodskap. Daarin is die be- 
tekenis van die hele Bybel geleë: In sy 
boodskap, wat dit vir ons sê, wat dit aan 
ons bekend maak. Wat is die boodskap 
van die boek Job? Hierdie vraag is nie 
so maklik om te beantwoord as wat dit 
miskien op die oog af lyk nie. Waarom 
gaan dit in die boek, wat is die hoof- 
inhoud hiervan? Daar is seker geen beter 
bewys van die problem om hierdie 
vraag duidelik te beantwoord as bloot 
die feit dat gelowiges hulle deur die loop 
van al die eeue hiermee besig gehou het 


Dr. W. C. van Wyk 


en dat daar vandag nog geen eenstemmig- 
heid bereik is oor die antwoord op die 
vraag waaroor dit nou eintlik in die 
boek Job gaan nie. Ons sal `n paar van 
die antwoorde wat op die vraag gegee 
is, aanstip, wys op die probleme wat dit 
meebring asook op die elemente van 
waarheid wat dit bevat. Vooraf moet ons 
egter sê dat, afgesien van die vraag wat 
in die boek Job aan die orde gestel 
word, die boek self by monde van dié 
verskillende persone wat daarin optree; 
verskillende oplossings vir die probleem. 
waarmee Job worstel, aanbied. Ons kan. 
selfs sê dat die groot versoeker, die 
satan, ook sy eie.siening van die saak 
het. net soos Job, sy drie vriende, Elihu, 
en les bes. die digter van die Jobsverhaal 
self. Wat is dan die normatiewe ant 
woord van hierdie boek van die Heilige 
Skrif, van die openbaring van God; wat 
wil God vir ons deur die boek Job sê? 
Want hierom gaan dit tog vir ons, om 
die betekenis vir ons geloof en vir ons 
as gelowiges. 

In die volksmond word van Jobs- 
geduld gepraat. Job word aan ons VOOTr- 
gehou as iemand wat besondere geduld 
beoefen het en geduld word as Ohriste- 
like deug aangeprys. Hierdie opvatting 
oor die geduld van Job is waarskynlik 
nie die gevolg van die lees van die boek 
Job self deur die volk nie, maar berus 
op die uitspraak oor Job in die Nuwe 
Testament. in Jakobus 5: 11. Daar word 
die gelowiges aangespoor tot geduld en 
volharding met die oog op die koms van 
die Here. ,Kyk, ons reken hulle geluk- 
salig wat verdra. Julle het gehoor van 
die lydsaamheid van Job en julle het die 
einddoel van die Here met hom gesien; 
dat die Here vol medelye en ontferming 
is” (5: 11). Maar is dit werklik die be- 
doeling van hierdie vers om die geduld 
van Job aan ons voor te hou, was Job 
werklik so geduldig? Waarin het hy vol- 
hard? Ten spyte van alle versoekinge het 
Job geweier om God te verloën en te 
vervloek. Teenoor sy vrou en vriende 
het hy volgehou, volhard, en sy lyding 
as beproewing deurstaan (Smelik, De 
Brief van Jakobus, p.97). Maar is dit 
geduld as Job, nadat sy drie vriende 
sewe dae stilswyend by hom gesit het, 
skielik uitbars en `n vloek op sy lippe 
neem: ,.Mag die dag vergaan waarop ek 
gebore is, en die nag wat gesê het: `n 
Seun is ontvang.”? 

Hier is `n ander klank as die berusting 
van Job 1: 21: ,.Naak het ek uit my 
moeder se skoot gekom, en naak sal ek 
daarheen terugkeer. Die Here het gegee, 
en die Here het geneem: die Naam van 
die Here sy geloofd! 

Ook `n ander klank as toe Job sy vrou 
geantwoord het, toe sy hom wou beweeg 
om God te vloek en te sterf: 

Soos `n dwaas praat, praat jy. Die 
goeie sou ons van God aanneem, en nie 
ook die slegte aanneem nie?” (Job 2: 10). 

Die vertwyfeling en die opstand van 
Job teen God — is dit geduld? Ts dit 

Die Bekentenis van 'n 
Russiese Jongedogter 


In 'n orgaan van die kommunistiese 
jeugbond van Rusland het daar on- 
langs 'n merkwaardige stuk van `n 
leser verskyn. Die briefskryfster wil 
godsdiens-onderwys op die skole te- 
rughê en sy skrywe: ,Ons het Christus 
uit die gesin en uit die skole verdryf 
en met Hom alle moraliteit. Sonder 
Christus is daar geen moraliteit en kan 
daar geen moraliteit wees nie”. 


Merkwaardig is hierdie ingesonde stuk 
omdat Sowjet-Rusland nou vir 'n hal- 
we eeu kommunisties en ateisties is en 
al wat godsdiens is, ook die evangelie, 
as opium vir die volk beskou. Die 
evangelie mag hoogstens nog gepre- 
dik word binne die geslote ruimte van 
kerkgeboue, waarvan daar maar min 
is, terwyl nuwe kerkgeboue seer selde 
geoorloof word. Chkristenvervolging is 
daar in Rusland teenswoordig wel nie, 
maar Christenverdrukking wel. Die 
evangelie is binne die kerke terugge- 
dring, optrede na buite is ongeoorloof, 
laat staan beinvloeding van die staat. 
En in hoever die Russiese kerke kom- 
munisties geinfiltreer is, is 'n vraag, 
waarop die Russiese verteenwoordi- 
gers in die Wêreldraad van Kerke 'n 
antwoord kan gee, gesien die feit dat 
hulle houding onlangs met die jongste 
vergadering van die Raad meer poli- 
tiek-kommunisties as Bybels bepaald 
was. 


Die stuk is opgeneem in die kom- 
munistiese jeugblad Komsomolskaya 
Pravda nie omdat daarmee ingestem 
word nie, maar om dit te bestry. Ko- 
kosjinsky, `n medewerker van die blad, 
is van mening dat Christelike morali- 
teit alleen op angs vir (ewige) straf 
gebaseer is en daarom waardeloos. 
,Die ateisme is gegrondves op die ge- 
loof in die mens. 'n Moraliteit, gekies 
deur die mens, vry en vrywillig, dit 
is ons ideaal”, so skrywe hy. 


Hoever het hulle daarmee gekom? 
In die eerste tyd van die kommunis- 
tiese rewolusie 
chaos. Die mees volslae deureenver- 
mengde wildheid, waarin elkeen met 
iedereen na bed kon gaan en om te 
trou en te skei 'n kwessie van ʼn 
minuut was. Hulle het vry geleef, 
soos die hondjies op straat. Die ont- 
binding van die volksbestaan was 
enorm en die gevolge vir baie on- 
skuldige kinders was verskriklik. Toe 
het die Sowijetleiers die koers totaal 
verander en strenge dissipline ingevoer 
volgens die kommunistiese heilstaat- 
ideaal. Aan die jeug is soberheid, 
heldhaftigheid en pligsbetragting tot 
diens aan die Sowjet vaderland byge- 
bring ... 


Tog blyk op die duur dat ook hier- 
die kommunistiese moraliteit nie vol- 


in 1917 tot groot- 


doen nie. Die Russiese koerante skryf 
nou veel oor die ontspoorde jeug 
Kroetsjof het gekla dat die kommu- 
nisme nie geslaag is nie, omdat hulle 
nie reg gekry het om die nuwe kom- 
munistiese mens te vorm nie. 


In Nederland, so vervolg die stuk 
wat ons oorneem verder, moet na die 
stem van die skryfster, Zyayeva, in 
die Russiese jeugblad geluister word, 
want die toestand op sedelik gebied 
is daar nie beter as in Rusland in 
1917 nie. 


Uit reaksie teen hoër gesag het baie 
so mondig geword, dat hulle tot die 
hondepeil afgesak het. Hulle vind wel 
die lusbevrediging, maar nie die bly- 
wende geluk in liefde nie. Telewisie, 
radio en litteratuur is besig om alles 
oor homofilie (Sodomie), ongehude 
mo ders ens. as normaal voor te 
stel ... 


Die reaksie op hierdie aftakeling 
van die sedelikheid sal in Nederland 
net so min uitbly as in die kommu- 
nistiese Rusland van 1917. Langsamer- 
hand word ons deur die ondermynende 
aktiwiteite van die publikasie middels 
bereid gemaak vir die aanvaarding 
van die kommunistiese, ateistiese dik- 
tatuur, wat alle terreine van die lewe 
wil beheers . . .. 


William Penn het gesê: Hy wat nie 
deur God geregeer wil word nie, sal 
deur aardse tiranne geregeer word. 


God wil ons geluk en vrede gee. 
Daarom het Hy ons sy Woord gegee 
— as wekwyser. Hy wat dit volg en 
die weë van die Here bewandel vind 
die geluk en vreugde. Hy word die 
nuwe mens wat die kommunisme nie 
kon skep nie. Want hy wat in Chris- 
tus is, is 'n nuwe skepsel. Die oue het 
verbygegaan. Kyk, dit het alles nuut 
geword. 


— Uit ,Gemeente Opbouw”, ge- 
meenteblad van ds. G. J. H. Gymink 
in Rotterdam. 


80% van Permanente verkreupeling 
kan voorkom word. 


Paasseëls voorsien behandeling en op- 


leiding en maak van hulpelose 
kreupeles loontrekkende belasting- 
betalers. 


U kan meehelp — 
KOOP PAASSEËLS 


(Die Nasionale Raad vir die Versor- 
ging van Kreupeles in Suid-Afrika, 
Posbus 10173, Johannesburg.) 


BOEKE 


Ds. M. P. van Dijk: Naar Een Nieuwe 
Vrijzinnigheid. 100 bls., sagte band. 
Prys R115. Uitg.: Boekhandel T. 
Wever, Stellenbosch. 


In sy Woord Vooraf sê die skrywer 
dat die bedoeling van sy geskrif is 
om aan te toon dat die nuwe vrysin- 
nigheid met die verskraalde, uitge- 
holde evangelie wat dit bring, on- 
moontlik die mens kan bereik. En 
dan vervolg hy dat daar niks in die 
wêreld is wat soseer die mens bereik 
en aanspreek in sy nood en skuld nie, 
as juis die evangelie van Hom wat 
Vir die mens, ook vir die moderne 
mens, gekom het om hom te verlos. 
Maar nou is dit juis taboe vir die 
mondstukke van die neo-modernisme, 
wat in die hedendaagse teologie 'n 
belangrike rol speel. Die skrywer 
wil in sy publikasie die verskynsel 
van hierdie nuwe vrysinnigheid onder 
die oë sien, en om hierdie denkrigting 
te kan begryp en beoordeel gee hy 
vooraf 'n beknopte ontleding van die 
agtergronde wat gelei het tot die 
optrede van hierdie teologiese stro- 
ming, waarna hy dit dan onder die 
vergrootglas neem. Die boek sluit af 
met Aantekeningen, Verklaring van 
enkele Woorden, en 'n Literatuur- 
opgave. Die opkoms van die meo- 
modernisme het beroering onder die 
geeste in die teologiese wêreld ver- 
oorsaak en ds. Van Dijk roep tot 
besinning oor die vraag in watter 
rigting dit in elke geval nie moet 
uitgaan nie. Hy is op soek na 'n 
antwoord wat ,,recht doet aan de 
Schrift” nie alleen nie, maar wat 
,tevens klaarheid verschaft inzake 
een aantal problemen waar de nieuwe 
vrijzinnigheid ons voor stelt en waar- 
aan niet zonder meer kan worden 
voorbijgegaan"”. As hy kritiek uit- 
oefen, geskied dit ,vanuit de positivi- 
teit van het geloof in de God van de 
bijbel, de Vader van onze Here Jezus 
Christus, Schepper van hemel en 
aarde”. Hieruit blyk die standpunt 
en doel van die skrywer. Die inhoud 
van hierdie belangrike publikasie verg 
inderdaad 'n breër bespreking as wat 
die ruimte in ons kerkblad veroorloof, 
maar ons wil vertrou dat hierdie be- 
knopte aankondiging almal wat in die 
hedendaagse teologie belangstel, ver- 
naamlik ons predikante en teologiese 
studente, sal aanspoor om hierdie 
boekie aan te skaf en te lees. Dis 
noodsaaklik, omdat die gedagterigting 
van hierdie moderne teoloë eintlik ,,'n 
onheilspellende parade van die on- 
geloof” is. (Die Kerkbode, Tnleidings- 
artikel, 30 Maart 1966.) Hiermee 
word nie te kenne gegee dat ons hier 
met 'n geprononseerde ateisme te 
doen het nie, maar wat wel waar is, 
is dat die Christelike geloof (dikwels 
Oop subtiele syse) dermate van sy 
wesenlike inhoud beroof word, dat 

Die betekenis van die boek Job 

volharding? Watter wanhoop straal daar 
nie uit Job 14 nie: ,,Want vir `n boom 
is daar verwagting: as dit afgekop word, 
loop dit weer uit en sy loot ontbreek 
nie . . . Maar `n man sterwe en is mag- 
teloos . . . As `n mens sterwe, sal hy 
weer lewe?” (vs. 7, 10, 14). ,,Maar soos 
`n berg stukkend val as dit neerstort, ... 
so is die verwagting van `n mens — U 
maak dit tot niet.” (14: 18, 19). Watter 
deug kan ons aan Job toeskryf as hy van 
God sê: ,.Sy toorn het verskeur en my 
as vyand behandel; Hy het teen my ge- 
kners met sy tande; as my teëstander kyk 
Hy my met skerp oë aan” (16: 9)? Is 
dit geloof as Job God beskuldig: ,Ek 
roep U aan om hulp, maar U antwoord 
my nie; ek staan daar, en U staar my 
aan. U is jeens my verander in `n on- 
barmhartige; deur die sterkte van u 
hand behandel u my as vyand” (30: 20, 
21)? Om van `n geduldige Job te praat, 
is dus `n halwe waarheid en daarom ge- 
vaarliker, want dit verhinder ons om die 
ware Job te leer ken en om die bood- 
skap van die boek Job te leer ken. Want 
in die boek Job gaan dit nie om die 
aanprysing van `n deugdelike mens, of 
om die voorhou van `n navolgenswaar- 
dige voorbeeld in die persoon van Job 
nie, maar om die openbaring van God. 
In die boek Job wil God vir ons meer 
oor Homself en oor sy verhouding tot 
ons as mense in leed en in nood sê, as 
wat Hy vir ons oor die mens Job wil sê. 
En stribbel ons teë dat ons nie uit eie 
oortuiging die geduldigheid van Job as 
dié belangrike tema van die boek Job 
sien nie, maar in navolging van die oor- 
deel van die Nuwe Testament daaroor 
in Jakobus 5: 11, moet ons weer terug- 
gaan na Jakobus 5: 11 en mooi luister 
wat daar gesê word en nie wat ons meen 
daar gesê word nie. ,,Julle het gehoor 
van die lydsaamheid van Job, en julle 
het die einddoel van die Here met hom 
gesien, dat die Here vol medelye en ont- 
ferming is.” God het aan Job gegee alles 
wat hy gehad het. Toe God alles van 
hom weggeneem het, sy besittings, kin- 
ders en sy gesondheid, word Job swaar 
beproef. Deur hierdie beproewing, waar- 
in Job die uiterste sielewroeging deur- 
staan, in vertwyfeling verval en teen God 
in opstand kom, bring God Job uitein- 
delik tot verootmoediging voor Hom. As 
God Job in sy vroeëre rykdom aan be- 
sittings en aan kinders herstel, gebeur dit 
nie omdat God verplig is om dit te doen 
nie, of omdat God daarmee wil bewys 
dat Hy tog `n regverdige God is nie, 
maar die boek Job wil aan ons sê dat 
God in al hierdie dinge: in die oor- 
spronklike welstand, in die verootmoedi- 
gende beproewing, in die antwoord tot 
Job uit die storm, in die herstel van Job 
met `n einde meer geseënd as die begin, 
dat God in al hierdie dinge, die goeie 
en die slegte, vol medelye en ontferming 
is. Dit is die belangrike wat die apostel 
Jakobus vir ons sê oor die God van Job, 
as ons maar net bereid is om tot die 
einde van die vers (5: 11) te lees ën te 
luister. 


Andere sien as die hoofinhoud van die 
boek Job die worsteling met die pro- 
bleem van die goddelike geregtigheid. Is 
God regverdig as hy vromes laat ly en 
voorspoed aan die goddelose skenk? Die 
vraag: Is daar `n God? is `n moderne 
vraag. Die vraag: Is God regverdig? is 
`n ou vraag. Aan die bestaan van God 


het die mense in die gryse oudheid, nie 


net in Israel nie, maar ook in die hele 
Oud-Oosterse wêreld, nooit getwyfel nie. 
Dat daar `n hoër mag of magte was, het 
vir hulle vasgestaan. Maar die vraag na 
die geregtigheid van God is `n vraag so 
oud as die paradys. As die slang aan die 
vrou sê: ,,God weet dat as julle daarvan 
(die verbode vrug) eet, julle oë sal oop- 
gaan, sodat julle soos God sal wees deur 
goed en kwaad te ken.” (Gen. 3: 5), is 
dit `n subtiele kritiek op die regverdig- 
heid van God. Wanneer die digters van 
so baie van die Bybelse Psalms God wys 
op die voorspoed van die goddelose en 
God se hulp inroep in hulle lyding en 
ellende, 1ê daaragter die vraag na die 
geregtigheid van God (bv. Ps. 43). Tog 
is die boek Job nie `n abstrakte verhan- 
deling van die studeerkamer nie, maar 
by die lees van die boek word ons oog- 
en oorgetuie van `n bittere stryd wat in 
die diepte van `n mensesiel gestry word 
(Bleeker, Job, p.6). Die vraag waaroor 
dit in die boek gaan, sou dan dié van 
die Goddelike geregtieheid wees: hoe 
God se bestuur van die wêreld wat tog 
deur geregtigheid en liefde gedra moet 
word, aanvaarbaar gemaak kan word vir 
die menslike denke en die menslike ge- 
loof. Niemand kan ontken dat in die 
boek Job vrae gevra word wat voortkom 
uit twyfel en opstandigheid nie, maar as 
dit in die boek Job gaan om die vraag 
na die goddelike geregtigheid, kan ons 
maar net antwoord dat die boek ons geen 
antwoord op daardie probleem bied nie. 
Wat is dan die boodskap van die boek? 
Wil die digter ons dan net attent maak 
op die botsing wat daar is tussen die 
teorie van die geloof en die praktyk van 
die ervaring? Was daar dan regtig So `n 
groot en omvangryke boek soos Job 
nodig om dit aan ons te sê? Dit lyk my 
of die boek ons geen antwoord, geen 
oplossing gee wat ons verstand ten volle 
kan bevredig op die vraag van die ver- 


band tussen Gods regverdigheid en die 


lyding van die vromes nie. Die antwoord 
kan moeilik van buite af, objektief, op 
`n afstand, verstandelik begryp word; 


' veeleer moet dit van binne beleef word, 


om `n diep en egte antwoord op die 
vraag te gee. ,Wie wat hy daar sien en 
hoor, verstaan, vind die antwoord wat 


. vir hom alleen geld, en uitloop op `n 
' ootmoedige gebed: As ek maar weet dat. 


my weg hier deur U, o Heer, gelei word, 


en dat dié weg, hoe moeilik ook, my 


nader tot U lei.” (H. Th. Obbink, Over 
het boek Job, p. 54). 


Ons gee dus ten volle toe dat daar 
groot elemente van waarheid steek in 


die twee gedagtegange oor die boek Job. 


Eerstens: Job het inderdaad groot ge- 


duld aan die dag gelê, aan die begin 
van sy beproewing, later ongetwyfeld 
teenoor sy treiterende vriende. Maar `n 
geduldige Job is maar `n halwe Job; 
daar is ook die vertwyfelde en opstan- 
dige Job. Tweedens: Daar is inderdaad 
`n worsteling van die vrome met die 
vraag waarom hy deur die leed getref 
word. Maar juis op hierdie vraag gee 
die boek Job geen antwoord nie. Wat sê 
die boek Job dan wel? 


Die boek handel oor die mens, en oor 
lyding. by name die lyding van die on- 
skuldige, maar die boek handel ook en 
veral oor God. Nadat Job, sy vrou, sy 
vriende aan die woord gekom het, steek 
`n storm op. Uit dié storm spreek God. 
en almal swyg. Nêrens verwys God met 
`n enkele woord na die lyding van Job 
nie. Nêrens vind ons `n antwoord op die 
vrae van Job, on die redeneringe van 
die vriende nie. Het Job vraag na vraag 
na die Allerhoogste geslinger, kry hy 
nou nie antwoord na antwoord van God 
nie, maar eweneens vraag na vraag. Die 
vraende word die bevraagde. Die spreker 
die aangesprokene. In sy vrae het Job 
homself en sy lyding in die middelpunt 
geplaas; asof sy lewe of die lewe van 
enige mens die middelpunt is van Gods 
regverdige wêreldbestuur. asof die reg- 
verdigheid of onregverdigheid van God 
se wêreldbestuur uit die lotgevalle van 
Job beoordeel moes word. 


Die boek Job verkondig die soewe- 
reiniteit van God (J. H. Kroeze, Job, 
p. 26). dit wil sê dat Hy oppermagtig is, 
dat daar geen hoër gesag is as Hy nie. 
God is nie aan die mens `n verklaring 
vir sy doen en late verskuldig nie. Hy 
1ê daarom ook nie voor Job van sy dade 
verantwoording af nie. Hy toon net aan 
Job sy oorweldigende majesteit en dit 
bring Job tot verootmoediging. Hierdie 
soewereiniteit, hierdie oppermagtige 
wêreldregering van God, het Job aan die 
begin al erken, toe hy uitgeroep het: 
Die Here het gegee, en die Here het 
geneem: die Naam van die Here sy ge- 
loofd!” (1: 21) Maar hierdie spontane ge- 
lowige reaksie van hom moes nog verder 
in die smeltkroes getoets word, in die 
lange dae wat gevolg het, toe die waar- 
oms die een na die ander uit sy binneste 
geskeur het. En toe Job God van onreg- 
verdigheid beskuldig het, het hy die 
soewereiniteit van God weer aangetas, 
daarom moes Job weer leer om te buig 
voor die majesteit van God. Daarom 
antwoord God nie op sy waaroms nie, 
maar laat `n stroom van vrae oor hom 
heengaan, waarin God hom aan sy klein- 
heid herinner. Hoofstukke 38-41 is die 
hoogtepunt van die hele boek Job. 
,Waar was jy toe Ek die aarde gegrond 
het?” (38: 4) ,.Kan jy die bande van die 
Sewester knoop? Of die toue van die 
Orion losmaak? . . . Ken jy die wette 
van die hemel? . . . Kan jy jou stem 
na die wolke verhef, sodat `n oorvloed 
van water jou oordek?” (38: 31, 33, 34). 


[7] Sien langsaan 


Februarie 1968 


IN MEMORIAM 


Dis agtien maande gelede dat ,,Danie” 
Weilbach van Rooirand, distr. Heilbron, 
ons op 8 Junie 1966 ontval het. Tog is 
dit asof hy nog onder ons wandel. Met 
hom het `n betekenisvolle figuur uit ons 
kerklike lewe verdwyn. Hy was nog jonk 
in jare, maar het diep spore van herin- 
nering nagelaat, eers as diaken, later as 
ouderling en vir jare as skriba van die 
Ned. Herv. gemeente Heilbron, vir on- 
geveer 33 jaar. 


Ons het hom geken as iemand wat 
homself nooit op die voorgrond gedring 

het nie, want hy was een van die stille 
werkers. Sy krag het gelê in sy getrou- 
heid, verantwoordelikheid en ongeveins- 
de liefde vir sy kerk. Hy was tevrede om 
in stilte, vaste doelgerigtheid te dien en 
te werk. 


Hy het hom nooit as ,alleen-weter” 
laat geld nie, nooit sy oortuigings op 
ander afgedwing nie, nooit hom geleen 
vir ,.koukus-kunsgrepies” nie, wat `n be- 
kende midel is vir mense, ook soms in 





Die betekenis van 


7] Vervolg vanaf vorige bladsy 


God spreek oor die grootsheid van sy 
skepping, oor die wonders van die heel- 
al. Job verstaan dit nie eers nie, en wil 
hy God se regering oor die mens, die 
kroon van sy skepping, begryp? Wil hy 
werklik dié God wat Skepper is van 
hemel en aarde, tot verantwoording 
roep, met sy Maker twis? Verskrik het 
Job ineengekrimp, kom hy tot die besef 
van die dwaasheid van sy kritiek op die 
regering van God. Wanneer God aan 
hom vra: ,Wil die berisper met die Al- 
magtige twis? Laat hy wat God tereg- 
wys, hierop antwoord!” (39: 35). Job het 
van God antwoord gevra, God vra nou 
van Job antwoord. God is nie antwoord, 
verantwoording aan `n mens verskuldig 
nie; maar die mens moet ant-woord op 
die woord van God. En die antwoord 
van Job is: ,Kyk, ek is te gering. Wat 
kan ek u antwoord? Ek 1ê my hand op 
my mond. Een maal het ek gespreek, 
maar ek sal nie meer antwoord nie; ja 
twee maal, maar ek sal nie voortgaan 
nie.” (39: 37, 38). Job het God se stem 
verstaan, dit het hom tot swye en erken- 
ning van skuld gebring. ,Ek weet dat U 
alles kan doen en geen plan vir u onuit- 
voerbaar is nie . . . Volgens hoorsê het 
-ek van U gehoor; maar nou het my oog 
U gesien. Daarom herroep ek en het 
berou in stof en as.” (42: 2, S, 6). Die 
hoorsê — God was die God van die 
vriende, die God van die teologie, die 
God van die koue menslike berekening 
en be spiegeling, die volkome begrypbare 
God wat `n mens, as jy Hom volkome 
begryp, ook volkome kan beheer. Maar 
die God wat hy gesien het, wat tot hom 
gespreek het, was die lewende God, die 
Skepper van hemel en aarde. In sy teen- 
woordigheid is dit onmoontlik om 
hovaardig of beterweterig te spreek. Hier 
pas ootmoed, die hand op die mond, die 
besef van eie skuld, die berou, voor die 
majesteit van God. Dit is die verskil tus- 
sen Job en sy vriende: hulle het die 
waarheid kant en klaar, 'n kitswaarheid 
en `n kitsoplossing, terwyl Job alles al- 
leen van God verwag, die God wat vir 
hom `n vyand geword het, maar op wie 
hy bly hoop het. Dié God na wie hy 
gevlug het toe hy van Hom af weg wou 
vlug, dié God na wie se spreke hy, vol 
twyfel en opstandig, verlang het. jn die 


die boek Job 


gemeenskap met God vind hy rus te 
midde van sy nood. 


Nadat God met hom gespreek het, sit 
Job aan die begin nog maar op die as- 
hoop, sonder kinders en besittings, tot 
die dood toe krank. God het aan hom 
geen belofte vir die toekoms gedoen nie, 
geen hoop by hom gewek dat daar `n 
verandering in sy toestand sou kom nie. 
In sy uiterlike toestand het daar nog 
geen verandering gekom nie, maar inner- 
lik was alles verander. Sy leed was vir 
hom nie meer die kwaadwillige daad van 
God wat vir hom tot vyand geword het 
nie. Ootmoedig en vol oorgawe swyg hy. 
omdat die gemeenskap met God vir hom 
alles beteken, in die besef dat die lyding 
geen angel meer het nie, al kwel dit nog. 
al kan ons die raaisel nooit deurgrond 
nie, en Job swyg in die geloof dat, al 
begryp ons dit nie, God daarmee sy be- 
doeling het, Hy wat ryk van genade en 
ontferming is. Die God van Job is nie 
soos Afltizer wil die God van die naakte, 
absolute soewereine mag nie, ver van 
die mens en sy nood verwyder nie, maar 
dit is die soewereine God wat uit eie 
vrymag en genade, soos Hy met Job ge- 
spreek het, spreek tot sy skepsel in nood, 
en tot Wie ook die skepsel mag en moet 
spreek, in sy nood, in sy blydskap, maar 
ook in sy twyfel en in sy opstandigheid. 
Gods skepsel is van betekenis vir sy 
Skepper, daarom wil God ook alles vir 
sy skepsel beteken. Maar God is die 
middelpunt en wil dit bly, soos Hy dit 
in die lewe van Job geword het. Dit ver- 
kondig Job aan ons, teen alle menslike 
wil en proteste in. 


Dieselfde gedagtes het die digter van 
Psalm 73 verwoord (vs. 25-28): 


,Wie het ek buiten U in die hemel? 

Buiten U begeer ek ook niks op die 
aarde nie. 

Al beswyk my vlees en my hart — 

God is die rots van my hart en my 
deel tot in ewigheid. 

Want kyk, die wat hulle ver van U af 
hou, vergaan; 

U roei almal uit wat van U afhoereer. 

Maar wat my aangaan, dit is vir my 
goed om naby God te wees; 

in die Here HERE het ek my toevlug 
gestel, 

om al u werke te vertel.” 


die kerklike lewe, om persoonlik mag 
of prestige, maar daar het van hom uit- 
gegaan in sy stil-getrouheid `n oortui- 
gingskrag wat hom aantreklik gemaak en 
vertroue spontaan gewin het. Sy persoon 
het nooit getel nie, sy werk het gespreek. 


Hy was altyd `n ware ,,predikants- 
vriend” wat nie alles goedgekeur het wat 
sy predikant doen nie, maar hom ,,onder 
vier oë” reggehelp en bemoedig. Vir 
hom het die belange van die kerk altyd 
eerste getel. Geen opoffering was te 
groot, geen opdrag te swaar nie, solank 
hy maar net die gemeente kon dien. 
Geen wonder nie dat sonder dat hy dit 
gesoek, sonder dat hy gelok het, al die 
predikante met wie hy saamgewerk het, 
die rustige gasvryheid van sy huis, be- 
dien deur sy voortreflike eggenote |ena, 
spontaan gesoek het. 


'n Sware ramp het hom getref toe sy 
huis met alles, ook die kerkboeke, tot 
op die grond verbrand het. Dit het hom 
na siel en liggaam geknak. Daarna was 
hy `n gebroke mens, maar het die ge- 
loof gehou. Hy het stiller en afgetrokke 
geword, maar by sy begrafnis was één 
span draers almal predikante, waaronder 
ook van die Susterkerke, as bewys van 
hoë agting, erkenning en waardering van 
sy getroue lewensarbeid en onbaatsugtige 
diens. 

Sy nagedagtenis bly tot `n seën en ons 
onthou hom met die woorde: 

sLeer my stil op paaie wandel, waar 

U oog alleen my sien: 


Stil verdra en swyend handel — onge- 
merk my naaste dien.” 


P. J. J. Venter. 





Uit ander blaaie 


PROF. LEKKERKERKER OOR DIE 
NUWE GELOOFSBELYDENIS 
VAN DIE PRESBITERIAANSE 
KERK IN DIE V.S.A. 


Dit is gebiedend volgens die Geloofs- 
belydenis om die goeie verhouding met 
ander volke oor alle skeidslyne heen in 
stand te hou, en daarvoor desnoods die 
nasionale veiligheid op die spel te sit. 

Dit lyk wel volgens die professor of 
die kerk `n vereniging is wat veral goed 
moet loop en nie in die eerste plek van- 
uit die N.T. ,liggaam van Christus” en 
volk van God” is nie. 


— Hervormd Nederland. 


`n Kwart van die 13 miljoen Neder- 
landse bevolking is reeds buitekerklik. 
Verder is 40 persent Rooms-Katoliek 
terwyl 35 persent Protestants is. Hiervan 
tel die Hervormde Kerk drie miljoen en 
die Gereformeerde Kerke byna een mil- 

joen. 
Prof. A. J. Bronkhorst. 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 





ADVERTENSIETARIEWE : 


Geboortes, verlowings, en huwelike 

R1.00 vir 'n maksimum van 60 

woorde, en 2 sent per woord bo 66 
woorde, vooruitbetaalbaar. 


DOODSBERIGTE EN 
IN MEMORIAMS 


R1.60 per plasing. 





Advertensies en adresveranderinge 
(vermeld sowel oue as nuwe adres) 
aan . .. 


Die Advertensiebestuurder, 
DIE HERVORMER, 
Posbus 171 Krugersdorp 
Advertensies moet aan die adver- 
tensiebestuurder gestuur word nie 


later nie as die EERSTE van die 
maand van publikasie nie. 








AS `N FOTO GEPLAAS MOET 
WORD: R6.00 EKSTRA VIR DIE 
MAAK VAN `N DRUKKERSBLOK 





MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas 


PRYSE NA ELKEEN SE 
VERMOEË 


Pryse en Katalogus 
op aanvraag ! 


J. E. P. ROODEÉE 


POSBUS 163 — FOON 308 
ERMELO 





DOODSBERIGTE 


Dit het die almagtige God behaag om die siele van ons tans 
gestorwe broeders en susters wie se name hieronder vermeld 
word, tot Hom te neem. Hulle liggame is aan die aarde toe- 
vertrou in die vaste en sekere hoop van die opstanding tot die 
ewige lewe deur ons Here Jesus Christus wat die vernederde 
liggaam aan sy verheerlikte liggaam gelyk sal maak. Die familie 
treur oor hulle heengaan en die Hervormde gemeenskap treur 
saam. 


VENTER. — Jan Lewies. Dit het 
die Heer van hemel en aarde be- 
haag om van ons weg te neem, my 
dierbare eggenoot, vader en groot- 
vader in die ouderdom van 72 jaar 
na 'n siekbed van 10 dae. Sy ge- 


duld en lydsaamheid in die 10 dae 
van siekte en sy geloofsvertroue in 
sy hemelse Vader dien ons tot 


troos. Ons terus in God se wil. 


Bedroefde eggenote A. Venter, 
kinders en kleinkinders. 


Rietfontein. 


VENTER — Jan Lewies en egge- 
note Maria Johanna Adriana (geb. 
Van der Merwe) en hul twee kin- 
dertjies Jannie en Christo. 


Na vyf maande van stille trane 
en eensame nagte van verlange 
dink ons weer aan die middag van 
9 Julie 1967 toe plotseling van ons 
weggeneem is sonder 'n afskeid of 
groet saam met my kleinkind Hen- 
drik Breytenbach en sy vriendin 
Mara in 'n tragiese motorongeluk, 
my dierbare seun, skoondogter en 
hulle twee kindertjies. 


Bitter swaar is die verlange maar 
soet is die herinneringe aan hulle 
wat vir ons lief en dierbaar was. 





VAKANSIEWOONSTELLE 
WARMBAD 





Nuutgeboude, keurig ingerigte va- 
kansieverbly vlakby Mineralebad. 
Dubbelwoonstelle: 4-7 persone. En- 
kelwoonstelle 2 tot 4 persone. Spesiale 
lae tarief vir buite-seisoen. TOERUS- 


' TING: beste gehalte meubels; eie bad- 


kamers met warmwater; ingeboude 
kaste en kombuiseenhede; elektriese 
stowe, ketels en yskaste; beddegoed 
volledig; kookgereedskap en eetgerei; 
ens. Brosjure beskikbaar. SPA-VISTA 
VAKANSIEWOONSTELLE, Voortrek- 
kerweg 55. Tel. 299, WARMBAD, Tvl. 


HAUM VIR BOEKE 


Ons sal julle nooit vergeet nie. 


Bedroefde moeder, broers en sus- 
ters. 


Rietfontein, 
Pretoria. 


Dit het die Here van hemel en 
aarde behaag om skielik van ons 
weg te neem in die vroeë oggend 
van 25 Oktober 1967 ons geliefde 
eggenoot en vader in die ouder- 
dom van 39 jaar. 


Sy lyding was bitter, sy stryd 
het hy geduldig gedra. Ons gun 
hom die rus. 

Eggenote Gertie en kinders. 
Standerton. 


Tans Kitty Walkstraat 11, 
Kemptonpark. 


BLIGNAUT — Francois Arnoldus. 
(Gebore 27 Julie 1886). Nooit kan 
ons die vroeë mêre van 20 Oktober 
1967 vergeet, toe van ons wegge- 
neem is ons teerbeminde vader, 
grootvader en oorgrootvader. Ons 
berus in die wil van die Heer, en 
dank ons hemelse Vader vir sy lang 
en voorbeeldige lewe. 


Namens die bedroefde kinders. 
Zamenkomst. 


Kreupeles verwag nie barmhartig- 
heid nie, hulle vra net `n Geleentheid 
— 'n geleentheid om behandeling te 
ontvang, 'n geleentheid op die pad na 
hul regmatige plek in die samelewing, 
'n geleentheid om 'n goeie bestaan te 
verdien. 


Paasseëls gee aan kreupeles daardie 
geleentheid. 


Koop Paasseëls en help kreupeles om 
hulleself te help. 


(Die Nasionale Raad vir die Versor- 
ging van Kreupeles in Suid-Afrika, 
Posbus 10173, Johannesburg.) 


Posbus 460 
Pretoria 

IN MEMORIAM 


In liefdevolle herinnering dink ons terug aan ons ontslape dier- 

bares wat ons vooruitgegaan het en nou rus van hulle arbeid. Ons 

mis hulle nog steeds, maar treur nie oor hulle soos die ander wat 

geen hoop het nie. Ons dank God vir wat hulle deur sy genade 
beteken het. 


VISSER — Willie. In liefdevolle 
herinnering aan my dierbare egge. 
noot, en hulle pappie en oupa, wat 
die aand van 1 Februarie 1961 om 
10.15 van ons weggeneem is. Stil 
en sag soos sy lewe was, het die 
Here hom van ons weggeneem na 
'n siekte van 1 jaar en 5 maande, 
waarvan die laaste dae smartlik 
was, wat hy altyd met die grootste 
geduld gedra het. 


Rus voort geliefde, gaan geniet 
Uu TUS. 

Daar aan u Heilands-bors word 
u gesus. 

Ons min u teer. Maar Jesus nog 
meer. Goeienag. 

Dit is net goeie nag, geliefde 
geen vaarwel. 

Tot ons by Hom vergaar op sy 
bevel. 

Geheilig bly om nimmer meer 
te skei. 


Sy steedsverlangende eggenote 
Stienie, kinders en kleinkinders. 


VORSTER — Johannes Hendrik. In 
liefdevolle herinnering dink ons te- 
rug aan my geliefde eggenoot en 
ons vader wat deur die dood van 
ons weggeneem is op 6 Februarie 
1961 


Verlangende eggenote, kinders en 
kleinkinders. 


E. M. Vorster. 
Eendracht. 


MARAIS — Johannes Stephanus. 
Ses jaar van stille trane en een- 
same nagte van verlange, dink ons 
terug aan die vroeë mêre van 22 
Februarie 1962 toe skielik van ons 
weggeneem is deur die dood my 
eggenoot, ons pappie, oupa en 
grootvader. 

Die gedagtenis en soete herinne- 
ringe wat hy vir ons nagelaat het 
sal altyd vir ons kosbaar bly. Bitter 
swaar is die verlange vir hom wat 
vir ons lief en dierbaar was. 


Verlangende, eggenote, Maatjie 
kinders en kleinkinders. 


Meyersvlei, 
Posbus 350, Standerton. 


GELDENHUYS — Johanna Magda- 
lena (geb. Naude). Een jaar van 
stille verlange is verby en onver- 


geetlik bly 2 Maart 1967 toe van 
ons weggeneem is ons dierbare 
mammie en ouma. Ons is dankbaar 
vir haar lieflike nagedagtenis en 
herinneringe wat sy vir ons nage- 
laat het. 


Verlangende kinders. 
Walvisbaai. 


JANSE VAN RENSBURG — Jacob 
Francois. Een jaar van verlange is 
verby, en onvergeetlik bly 6 Janu- 
arie 1967 toe van ons weggeneem 
is ons dierbare vader en oupa. Ons 
is dankbaar vir sy lieflike nagedag- 


tenis en herinneringe wat hy nage- | 
laat het. Ons dank die Heer vir sy 


opofferende lewe aan sy kinders. 


Sy nooitvergetende kinders Wil- 


lem, Anna, Henk en Francois van 
Heerden. 


Stilfontein, Tvl. 


LABUSCHAGNE — Gert Pieter 
Johannes. Drie lange eensame jare 
is reeds verby en weer dink ons 
terug aan die onvergeetlike vroeë 
Sondagmêre van 21 Februarie 1965 
toe ons so onverwags moes afskeid 
nctem van `n liefdevolle eggenoot, 
pappie en oupa. (Ons verlang so 
baie want in ons harte is sy plek 
so leeg, maar ons sal berus, want 
dit was God se wil. 


Verlangende eggenote en kinders. 
S. J. Labuschagne. 


Fonteinstraat, 
Potchefstroom. 


VAN DER LINDE — Magdalena 
Josina Johanna (geb. du Toit). On- 
vergeetlik sal vir ons bly 24 Sep- 
tember 1965 toe van ons wegge- 
neem is na 'n lang en smartlike 
siekbed, my dierbare eggenote, ons 
moeder en grootmoeder in die ou- 
derdom van 61 jaar. Die tyd gaan 
verby en die wonde heel maar die 
nagedagtenis sal altyd by ons bly, 
ons berus by die Heer se wil. 

Verlangende eggenoot, kinders 
en kleinkinders. 


J. en L. Venter. 


Waterval, 
Pretoria. 


Aankondiging 


,Kreupelsorg” omvat die verskillen- 
de aspekte van rehabilitasie — dit 
begin met die opsporing van die 
kreupele, hetsy dit aangebore is of 
deur ongeluk of siekte opgedoen is; dit 
behels behandeling, vervoer, opleiding; 
inwoning en indiensplasing; staatsde- 
partemente, provinsiale administrasie, 
plaaslike owerhede en vrywillige or- 
ganisasies word almal betrek; dit raak 
hospitale, huise en mense; en sluit in 
kreupeles van alle ouderdomme en 
alle rasse. 


Die Paasseëlfonds vir Kreupeles is 
die enigste bron waardeur fondse be- 
kom word om die Nasionale Raad vir 
die Versorging van Kreupeles in Suid- 
Afrika in staat te stel om die verskil- 
lende aspekte van kreupelsorg te be- 
vorder. 


Paasseëls is gedurende die hele 
Maartmaand te koop. Deur die Paas-.. 
seëlfonds te ondersteun, help u om 
kreupeles tot nuttige burgers te maak. 
Kreupeles verwag nie aalmoese nie — 
gee hulle maar net 'n aandeel in ons 
land se vooruitgang. Steun asseblief 
die PAASSEËLFONDS en help kreu- 
peles om hulleself te help. 





SE He Ee N Re He He Hoe re He BR Br HR 


Bey 


AANDAG 
ALLE PROSTAATKLIER LYERS 


Hier is 'n nuwe geneesmiddel vir 
die prostaatklier. Onmiddellik 
verligting en langdurend vir 
slegs R2-90 

Regstreeks van 

MEV. R. MULLER, 

Krugerspos, 

Lydenburg. 


AB —BB——IB—BR—BH— IE INGEE 





VEL-JEUK 


Beëindig met V.S.A.-ontdekking 
Velontsierings aan gesig of liggaam, ek- 
seem, puisies, rooi skurwe jeukende vel, 
seer jeukvoete kom gou reg met NIXO- 
DERM. Stop gejeuk in 'n kits. Antiseptiese 
aksie genees. Maak vel sag, glad, skoon. 
Vra aptekers om NIXODERM. Verlewen- 
dig u vel. Nuwe grootte slegs 20c. 


VERNIETIG AAMBEIE 


uwe, Amerikaans geformuleerde 
DERE stop die pyn en gejeuk van 
aambeie binne 10 tot 20 minute. Die 
spesiale, antiseptiese bestanddele laat 
Beer, geswelde weefsels gou krimp en 
beter voel. Dan kan u in gemak werk, 
ry, loo en EL Beëindig u lyding vandag 
Dog. HINAROID by die apteek. 

Geloftefees —— 16 Desember — 'Te Groot Marico 


As ek oor die Trekkers in Natal en 
in Transvaal — tewens voor die tyd — 
langs die Visrivier, dink, dan tref net een 
groot sentrale gedagte my, nl: `n 
Worstelstryd tussen die Boere as Chris- 
tene en die Bantoe as barbare. Dis `n 
stryd vir die behoud van die Christelike 
beskawing of die terug val na barbaris- 
me . . . Verder uitgebrei: Die Gods- 
dienstige soos ons as (Christene dit ver- 
staan teen die nie-Christene. Of ook wel 
`n stryd tussen Oosterse en Westerse 
kultuur, gesteun deur barbarisme en 
semi-barbarisme, teenoor die Westerse 
kultuur met Ohristelike wette, sedes en 
gewoontes. 

En daarom is en was die stryd van 
ons Voortrekkers en ons self die voor- 
gevegte van die latere worstelinge. 

As ek mag `n voorstelling maak van 
wat ek bedoel dan sou my prentjie meer 
of min so daaruit sien:- `n Groot mag- 
tige swart ,gedierte' wat strek oor die 
hele Afrika, en die groot uitgestrekte 
Ooste en waarvan slegs een poot op 
Bloedrivier druk. Deur die slag van 
Bloedrivier en die gedeeltelike vemede- 
ring van die Soeloenasie, is die poot 
effe verlam, maar die dier leef voort en 
bly gevaarlik. Wapens, taktieke en ge- 
bruike verander daagliks, veelal van die 
kant van die nie-Christen — terwyl die 
Christelike standpunt onveranderd, stand- 
vastig en ordeskeppend bly. 

Bloedrivier gaan dus voort soos die 
Gelofte (aan ons nageslagte) voort gaan. 
Die stryd is nie verby nie. 

Wanneer ons nou die geskiedenis be- 
nader kan ons nie anders nie as om te 
sê dat alle gebeurtenisse daarop dui dat 
die Christene geroepe was om die Wes- 
terse kultuur in die binneland te kom 
vestig. Geen wonder nie dus dat ons die 
hele prent moet sien in `n Christelike 
strewe. Dis asof die Christendom die 
groot raamwerk vorm en die binnedeel 
'bepaal word deur kleinere prentjies en 
kleure; waarvan my bedoeling is om te 
trag om sommige van die gebeure in die 
legkaart in te pas en te verduidelik. 

Daar sal weer verwys word na die 
standpunt, wanneer die gevolge van die 
onderwerping van Dingaan bespreek 
word. 

Die doel van die Trekkers na Natal 
was om `n eie hawe te kry sodat hulle 
hul handelsware kon aanbied aan ander 
nasies; hulle wou `n land van hulle eie 
hé en daar sou hulle in vrede lewe saam 
met die magtigste inbooringstam — die 
Soeloes. 

As Christene het hulle die aanspraak 
van Dingaan op Natal geëerbiedig en 
sou hulle toestemming kry en 'n gedeelte 
van die grond koop van Dingaan, om 
hulle daar te vestig en nie `n enkele 
Trekker het die land ingegaan voordat 
daar sekerheid was, dat hulle daar wel- 
kom sou wees nie. Daarom het P. Retief 
na die hoof gegaan om met hom vreed- 
saam te onderhandel. 

By die aanvang van onderhandelings 
was sake alreeds verkeerd. Op eg bar- 
baarse wyse word Retief en sy manne 
daarvan beskuldig dat hulle Dingaan se 
vee gesteel het. Dingaan het sekerlik 


hierin die geleentheid gesien om `n rusie 
uit te lok. As die Trekkers sê ons het 
nie julle beeste gesteel nie . . . Sou hy 
net gesê het julle het. My manne het 
julle gesien; nog op perde gery om gou 
weg te kom. En verder — Julle kom na 
my land om al my goed te steel . .. 
Julle is diewe en wat maak ons met 
diewe?22?2? . . . Maar toevallig het die 
sake anders verloop. Kan ons dit heel 
toevallig noem dat Retief meer wis van 
EE as wat Dingaan gedink 
et? 

As dit nie die geval was dat Retief en 
sy manne meer wis van die diefstal deur 
Sikonjella nie, sou hulle almal daar en 
dan vermoor gewees het. Die sekerheid 
van Retief en sy manne het die wind uit 
die seile van Dingaan gehaal — slegs 
tydelik. Hy is nou genoodsaak om van 
taktiek te verander. 

Sikonjella was `n opperhoof van `n 
klein stammetjie wes van die Drakens- 
berge en vermoedelik het hy manskappe 
op perde uitgestuur om die diefstal te 
pleeg en omdat daar perde gebruik was, 
is die skuld maklik op die Trekkers ge- 
laai. Hierdie insident laat vir my soms 
baie wonder. As die spioene van Din- 
gaan sodanige optrede gesien het sou 
hulle tog seker die diewe agterna gesit 
het. Dis tog menslik. Die Soeloes het 
spioene gehad tot in Transvaal. Wat op 
aarde sou dan die rede wees dat hulle 
die Trekkers van die diefstal bestempel 
het? Wat was die egtheid van die aan- 
tyging? 

Indien dit nog nie deur geskiedskry- 
wers onbetwyfelbaar vasgestel is dat 
Dingaan nie geweet het wie die diewe 
was mie, en waarheen die vee geneem 
is nie, neem ek aan dat die sluwe koning 
dit opsetlik teen die Boere wou gebruik. 
Ek wil dit duidelik stel dat Dingaan 
goed geweet het wie die vee gesteel het. 
Dit het hom gepas om die Boere te be- 
skuldig en moeilikheid te soek. 

Veronderstel Dingaan het die Boere 
beskuldig: Julle het van my mense 
doodgemaak; of julle het my wild ge- 
skiet en dan moes die Boere bewys lewer 
hulle het nie. Wat sou dan gebeur het? 


Toe moes hy `n uitweg soek. Nouja 
as dit dan so is, moet julle bewys deur 
die vee te gaan haal. Nie Dingaan of sy 
impi's nie. Dit wil vir my al skyn of `n 
samewerking tussen die twee hoofde nie 
uitgesluit is nie. Nou verwag Dingaan 
dat die Boere moet vyande gaan maak 
met Sikonjella, moontlik sou hulle daar 
moeilikheid kry en desnoods sou Sikon- 
jella weerwraak neem deur van die laers 
uit te moor. Dit sou Dingaan se taak 
vergemaklik. Dit skyn of die koning 
reeds in die stadium listige planne ge- 
had het. 

Nou ontstaan die vraag: Waarom? Die 
afrekening met Moselikaats deur die 
Boere, het hom laat besef dat hy nie 
alleen mag het nie. Die verowering van 
Moselikaats deur Potgieter en Uys het 
daarop gedui dat die Boere wel hard kon 
slaan. Sy impi's het reeds in Transvaal 
`n nederlaag gely teen Moselikaats. Vir 
Dingaan bly net een idee oor en dit is 


dat hy die magtigste is. Voeg nou nog 
hierby: die maklike manier wat die 
beeste by Sikonjella verkry is om die 
onskuld van die Boere te bewys, en u 
het die sluwe barbaar, wat alleen mag 
behoort te hê, op, nie alleen die pad 
van jaloesie nie, maar ook om sy mag 
te bewys. 

Indien hy enige wantroue gehad het, 
waarom kon hy die Boere nie toegang 
tot sy land geweier het nie? .. . Hy wou 
hulle opsetlik lok. 

Aan die hawe van Port Natal was on- 
geveer (by tye) 20 Engelse wat `n grond- 
gebied van ongeveer 20 myl noord en 
suid en 100 myl na die binneland besit 
het. Hierdie vergunning was .gegee deur 
Tjaka, Dingaan se voorganger. Hierdie 
manne was in hoofsaak handelaars en 
het gedurig artikels soos knipmesse, 
krale, spieëls, komberse as handelsware 
en persente aangebied. Hulle was Chris- 
tene en is nie uitgewis nie, omdat hulle 
van groot voordeel vir Dingaan was. 
Dink nou daaraan dat die sabbat, as Rus- 
dag terdeë deur elke naturel uitgebuit 
word, om hulself te ontspan in dronken- 
skap. geraas en bakleiery. Dit is in hulle 
guns net soos dit vir die handelaars in 
hulle voordeel was. 

Met verloop van tyd het duisende 
verdruktes, vervalle inboorlinge, sowel 
Soeloes as van ander stamme by die 
manne aangesluit en het beskerming en 
voedsel verkry. Tydens die geskiedenis 
onder behandeling was A. Gardiner feit- 
lik `n soort van kaptein en het daar tus- 
sen hom en Dingaan `n ooreenkoms 
bestaan dat weglopers uitgelewer en ge- 
straf sou word. Wanneer so `n wegloper 
opgespoor word, word hy uitgelewer en 
sonder uitsondering gedood. Daar word 
beweer dat Gardiner, aan Dingaan na sy 
vraag: ,Waar kom die Boere vandaan?” 
Sou geantwoord het: ,,Hulle is weglopers 
van hulle koning.” Daarop sou Dingaan 
min of meer gevra het: ,,Nou wat moet 
ek met hulle maak?” Die antwoord was 
miskien in die voege: ,,Wat maak ons 
met die rondlopers?” M.a.w. Hulle moet 
gedood word. 

Die meeste Engelse sou die koms van 
die Boere verwelkom het, want dit het 
meer handel beteken en ons kan dus nie 
reken dat hulle die Boere leed aangedoen 
het nie. Wat Gardiner aanbetref, moet 
onthou word dat hy seker was dat die 
Boere nie onder sy gesag sou staan nie. 
Verder wil ek hier ook aanstip dat die 
Engelse saam met die Boere opgetrek 
het teen Dingaan en hoewel aanvanklik 
suksesvol moes hulle vlug vir hulle lewe. 

As die beweerde Gardiner-episode 
werklik invloed gehad het op die moord, 
sou die koning daar meer van gebruik 
gemaak het, daar dit `n baie gerieflike 
uitkomkans vir sy dade was. Hy sou bv. 
uitgeroep het: Slaan die weglopers dood. 
Daarby kom nog dat Dingaan hom nie 
sou laat voorskryf wat om te doen nie. 
Hy was magtig en kon doen wat hy wil. 
Dat Gardiner moord beplan het, pas nie 
in my begrip nie, of hy dit gesê het al 
dan nie. 


CO] Sien langsaan 

U sien Dingaan eerbiedig net homself 
en geen geskrewe dokumente of ooreen- 
komste nie. Die grond wat die Engelse 
volgens kontrak besit het, sou hy weer 
aan die Boere oorgemaak het as Din- 
gaan dit goedvind. Dingaan het nooit 
melding gemaak van die hawe as eien- 
dom van die Engelse nie. Sy kontrakte 
was onderworpe aan sy giere. Hy is mag- 
tig en verander alles soos hy wil. 


Na die voorwaardelike toestemming 
aan Retief om die grond suid van die 
Tugela te kry, het die trekke in beweging 
gekom. Retief is herhaaldelik gewaarsku 
teen Dingaan. Manne soos Maritz wou 
nie daarvan hoor dat hy moes gaan nie. 
Hulle het reeds gesien hoe verraderlik 
naturelle kon wees. Maar Retief vertrou 
Dingaan soos hy `n Christen sou ver- 
trou:- Sy woord is sy eer. 

Het Retief nie genoeg ondervinding 
gehad op die Oosgrens nie? Waarom kon 
hy nie anders dink nie? .. . Ek beskou 
die moord op Retief as die redding van 
die Trekkers as geheel. As hulle oor die 
groot gebied suid van die Tugela sou 
woon, ver van mekaar en heeltemal ge- 
rus, kon die Soeloemag almal in een 
nag uitwis. So was dit nie voorbeskik 
nie. Hy en sy 65 manskappe moes op- 
geoffer word om die res te beveilig — 
Om die Trekkers wakker te skud. 


Stadig en al sukkelend gaan die trekke 
die Drakensberge oor deur verskeie 
passe en begin uiteen gaan en in kleiner 
groepe opbreek. Retief gaan die land 
koop. Die voorste Trekkers begin alreeds 
plase uitsoek. Intussen slyp die Soeloes 
die asgaaie. Retief verkry die traktaat 
van Dingaan waarby hy die grond suid 
van die Tugela koop. 

Dingaan was in `n hoek gekeer deur 
die beesepisode. Nouja, wat maak dit 
eintlik saak? Mêre is nog `n dag. Die 
traktaat is tog niks werd nie. Nie eers 
soveel dat hy hom ooit weer wou besit 
nie. Die volgende dag moes die ekspe- 
disie saam bier drink en moes hulle ge- 
were buite Jaat . . . `n Duidelike bewys 
dat moord op die maklikste manier be- 
plan is, en terwyl hulle dans, gee hy dan 
die bevel: Slaan die towenaars dood! 


Ook hierin soek geskiedskrywers redes 
vir die moord. Hy beskou hulle as towe- 


naars. Dan ontstaan tog die vraag: Is 
of was dit algemeen die gebruik dat 
towenaars op bevel van Dingaan dood 
geslaan word? Dit is nie. Vir sy toor- 
dokter was hy so bang soos `n duiwel 


vir `n slypsteen. Die toordokter het wel 


deur sy uitruikery mense aangewys en 
hulle is. dan doodgemaak, maar iemand 
wat bang is vir towenaars glo dat al sou 
die towenaar dood wees, bewerk sy gees 
jou nog. Vermoedelik het hy hierdie 
woorde maar gebruik as `n skerm vir sy 
gemene daad, of miskien het kleredrag 
of langbaard daarmee iets te doen. As 
hy die Boere om hom as towenaars ge- 
sien het, waarom het hy dan die andere 
wat hy nooit gesien het nie ook laat aan- 
val langs die Tugela by Weenen en by 
Bloukrans? Die towenaar-storie bly `n 
swak alibi vir sy daad. Die wrede moor- 
de by Weenen en Bloukrans volg en 
eers by Maritz se laer word die horde 
gestuit. 


En nou moes Dingaan gestraf word en 
onder Potgieter en Uys in samewerking 
met die Engelse van Port Natal word 
opgetrek. Die Engelse, bygestaan deur 
hulle inboorlinge het aanvanklik sukses, 
dog word verslaan en moes vlug vir 


` hulle lewens. Potgieter en Uys trek 


dieper die land in en Uys se kommando 
word in `n hinderlaag gelok. By die slag 
van Ttalini sneuwel Piet Uys en sy seun 
Dirkie trotseer die dood om saam met 
sy vader te sterf. Die ekspedisie was `n 
mislukking en die Trekkers was in `n 
baie benarde toestand. Potgieter verlaat 
Natal en gaan na Transvaal. Maritz 
sterf aan malaria en die Trekkers is son- 
der leier. Gedurige reën, armoede, ge- 
brek aan klere en ammunisie het die 
toestande ondraaglik gemaak. Elke oom- 
blik kon hulle weer aangeval word. 
Wagte was gedurig uitgesit en veral in 
die nag moes die Trekkers dubbel ver- 
sigtig wees. Onrus het geheers. 


Teruggaan — as hulle dit sou waag, 
was dit die einde. Ja selfs die bevriende 
stamme kon hulle aanval. Maar 'boal die 
moord op Retief moes gewreek word. 
Hier was die voorste linie van die be- 
skawing in groot gevaar en menige ge- 
bed om uitkoms is sugtend sag gebid. 


(Word vervolg) 





NEE SÊ TEEN: 


'n Ekumeniese Beweging as dit nie 
meer die eenheid in oorgawe aan Chris- 
tus sentraal stel nie, maar `n eenheid op 
laag-menslike godsdienstige vlak, wellig 
`n eenheid in die moderne anti-Bybelse 
teologie. 


Een Kerk wat nie van Bo af nie, maar 
van bo af geregeer word deur `n aardse 
magsinstansie, wat die evangelie-verval- 
singe uit die verlede nog onderstreep, 
herhaal en benadruk as die pous die af- 
laat en die ,transsubstantiatie' (die leer 
van die verandering van die brood en 
die wyn van die nagmaal in die liggaam 


en bloed van Christus) handhaaf en in 
Fatima ('n Roomse bedevaartsplek) al- 
mal, ook ons, oproep tot groter Maria- 


' verering. 


Een Wêreldeenheid wat nie gegrond is 
in die Woord van die Skepper en Heer 
van die wêreld nie, wat alleen deur 
Christus geken word. maar in `n vae al- 


. gemene idealisme en godsdienstigheid, 


wat die Boeddhis, U Thant, die kans gee 
om met sy maatstawwe en ideë buite 
die God van Jesus Christus om, leiding 
te gee aan die wêreldgebeure. 


— Uit Gemeente Opbouw 
van ds. Gymink. 


BOEKE 


Die Kerk en die 'ldeologie deur 
Murray Janson; uitg. ,Die Evange- 
lis”, posbus 371, Potchefstroom; 
1967; prys 75c. 


Bogenoemde brosiure is die eerste 
uitgawe van die 2de jaargang in die 
reeks: Die stryd om die Kerk, onder 
redaksie van ds. V. E. d' Assonville, 
d,. J. H. Roberts en dr. T. v.d. Walt. 
In die eerste reeks het ses brosjures 
verskyn wat ook beskikbaar is gebind 
in een harde band en waarvan die 
prys R3.70 bedra. In die 2de reeks 
sal in 1967/68 o.m. gepubliseer word: 
Die Kerk en die Ideologie (ds. Murray 
Janson); Kerk en Evangelisasie (dr. A. 
C. Barnard); Kerk en Sending (ds. J. 
A. van Rooy jr... Kerk en Toekoms 
verwagting (dr. T. v.d. Walt). Boge- 
noemde brosiure Die Kerk en die 
Ideologie (60 bls.) het as onderskrif: 
,Toe `n volk so byna deur `n Teologie 
vernietig is”. Dis van `n inleidende 
woord voorsien deur ds. d'Assonville, 
waarin hy o.a. sê: ,,Wat. ds. Janson 
nou hier aan ons deurgegee het, is 
ook 'n diagnose van die nood van die 
kerk in Duitsland gedurende die der- 
tiger jare”, maar voeg daarby dat ons 
nie mag sê dat dit éns nie aangaan 
nie. Tereg lê ds. Janson daar nadruk 
op die feit dat die eintlike agtergrond 
van die ellende in die na-oorlogse 
Duitsland `n teologiese was en dan 
motiveer hy sy (verrassende?) stel- 
ling breedvoerig en lewer bewyse met 
vers en kapittel. Hoewel dit nie onder 
ontspanningslktuur gerangskik kan 
word nie loon dit die moeite meer 
as dubbel om die brosjure met aan- 
dag te lees, want dit bevat ook vir 
ons 'n ernstige waarskuwing. Ds. Jan- 
son laat duidelik sien dat die Duitse 
katastrofe vir `n baie groot gedeelte 
gewyt moet word aan die invloed van 
die ,,Ordnungstheologie” (Ordenings- 
teologie), wat hy dan aan die hand 
van betrokke skrywers ontleed om ten 


slotte die rampspoedige gevolge daar- 
van aan die lig te stel, nl. dat dit ,,op 
'n keer byna daarvoor verantwoorde- 
lik was dat 'n volk vernietig is”. Die 
brosjude is netjies uitgegee, die druk 
helder, die taal goed versorg. Op 'n 
paar dingetjies moet tog wel gewys 
word — op bls. 9 sou ,waaksaamheid 
en gebed" stilisties beter klink as 
,wake en bidde”; op bls. 21 moet 
oorskry” i.p.v. die foutiewe ,,oor- 
skrei” gelees word, en dan moet die 
skrywer tog die taalgoggo ,,dit wat” 
(—,,that which”) waaraan hy gasvry- 
heid verleen, help uitroeil. Van harte 
wil ons hierdie brosjure aanbeveel. 


D.F.E., sr. 

Gemeente Delareyville in Rou 


Binne drie weke het daar twee se- 
ders in hierdie gemeente geval, twee 
baie hooggeëerde en gerespekteerde 
Christengelowiges, twee van die wag- 
ters op Sionsmure, twee toegewyde en 
besonder getroue ouderlinge, manne 
van woord en daad en daders van die 
Woord nl.: 


1. Gerrit Albertus Jacobus Buitendag. 


Gebore in die distrik Winburg, 
O.V.S., 5 Junie 1909, maar word reeds 
op `n baie jong ouderdom 'n 'Trans- 
valer. Woon vir 10 jaar te Kleinharts 
en daarna vir 12 jaar te Mareetsané. 
Op 8 Januarie 1935 tree by in die 
huwelik met Martha Magdalena Pre- 
torius en hulle vestig hulle sedert die 
begin van 1938 te Boesmansput, De- 
lareyville. Uit die huwelik is twee 
dogters gebore maar die jongste sterf 
reeds op sewe maande. Die dood van 
hulle dogtertjie kon hulle nooit oor 
praat nie, die smart is dan weer daar. 


In die laaste paar jaar was hy nooit 
gesond nie en na 'n galblaas operasie 
sterf hy op 14 September 1967 na `n 
trombose aanval. 'n Skok wat die 
hele gemeente verbyster het. En op 
17 September 1967 is by onder blyke 
van baie groot belangstelling begrawe. 


Vanaf Augustus 1947 het hy eers as 
diaken vir `n tydperk van 7 jaar gedien 
en 'n jaar hierna word hy in die amp 
van ouderling bevestig. Hy was nie 
'n man van baie woorde nie, stil, son- 
der om na eer te soek, het hy sy werk 
as dienswerk verrig. Deur besondere 
getroue kerkbesoek het hy 'n pragtige 
navolgingswaardige voorbeeld vir elke 
lidmaat gestel. Die woord ,,nee”, so- 
ver dit sy dienswerk vir die kerk be- 
tref, het hy nooit geken nie. As daar 
werk vir die kerk of by die kerk ge- 
doen moes word, was hy altyd daar. 


Hy sou sy eie werk verwaarloos so- 
lank sy kerk se werk maar net gedoen 
word. Sy geloofsbelydenis was nie net 
lippetaal nie, nee hy het in die prak- 
tyk in die week uitgeleef wat hy Son- 
dag na Sondag in die kerk bely het. 
Soos hy geleef het, so het by ook ge- 
sterwe. 


2. Hendrik Jacobus du Plessis. 


Hy is gebore op 15 November 1910 
in die distrik Rouxville. Op vierjarige 
leeftyd verhuis hy saam met sy ouers 
na Transvaal en woon toe in die dis- 
trik van Wolmaransstad. Sy vader 
Gert veg in die rebellie onder genl. 
Kemp en sneuwel te Upington. 


In 1936 tree hy in die huwelik met 
Maria Elizabeth Neveling van die dis- 
trik Schweizer-Reneke. Uit die huwe- 
lik word twee dogters gebore, tans 
albei getroud, en daar was reeds 4 
kleinkinders met sy dood op 5 Okto- 
ber 1967. 


In 1949 vestig hulle hulle op Ver- 
genoeg, Delareyville, waar hy tot sy 
dood gewoon het. 


Vir vier jaar het hy eers as diaken 
gedien en daarna as ouderling. Ge- 
trou, ywerig en met groot toewyding 
het hy sy Here gedien. Dikwels, ter- 
wyl hy groot pyn verduur het, was 
sy plek in die kerk nie leeg nie. 


Die Woord van God was in sy lewe 
die bepalende. Die volle tiende is met 
`n dankbare hart as dankoffer gegee, 
selfs in die baie droë jare. 


Ook het hy 'n reguit pad geloop. 
Taktvol, sonder om te huiwer het hy 
sy saak gestel. Kalm het hy alles 
oordink en dan gepraat. En as hy ge- 
praat het, kon jy luister. Drie beson- 
dere eienskappe het altyd sterk na 
vore gekom: sy liefde vir die bodem; 
sy liefde vir sy volk; bowe-al sy lief- 
de vir sy kerk. So was ook hy 'n man 
uit een stuk. Hy het probeer lewe 
soos dit van `n Christen verwag word. 
Aan die vrugte is die boom geken. 'n 
Sesde trombose aanval het die boom 
laat val. 


Maar nou is hierdie twee ouderlinge 
nie meer in ons midde nie. In hulle 
het die kerk, die gemeente van De- 
lareyville, twee ware steunpilare en 
kampvegters verloor. Hulle was Her- 
vormers in murg en in been. Van 
hulle kan met alle eerlikheid sesê 
word: twee manne wat reg en gereg- 
tigheid nagejaag het, liefde beoefen 
het en ootmoedig met hulle God ge- 
wandel het. By hulle het dit nooit om 
eie-persoon gegaan nie, maar om dié 
Persoon: Jesus Christus. Hy was die 
inhoud en die doel van hulle lewe. 


Twee besondere gelukkige en voor- 
beeldige familiekringe is deur die 
dood verbreek, twee huise waarin leë 
plekke is wat nie weer gevul sal kan 
word nie. 


Ons eer hulle nagedagtenis. 


Ons bid die eggenotes wat hulle eg- 
genote op so 'n besondere wyse by- 
gestaan het, en die kinders sterkte en 
krag toe. Hy wat die wonde geslaan 
het is ook die Trooster. Mag HVv u 
almal dan ook werklik vertroos. 


Ingestuur. 





As Rome homself wil bly, moet die 
Bybel dig bly. 


As die Bybel oopgaan, kan Rome 
nie homself bly nie. 


— Prof. A. J. Bronkhorst. 





Ons hart is soos die herberg van 
Bethlehem, waar vir Jesus slegs plek 
was in die stal. — Felix Neff. 

Uit ander 
blaaie 


Discriminatie in Nederland; Zo zijn 
onze manieren! 


1. Weekblad Revu. Mevr. Trix Bet- 
lem nam 13 juni onze alg.. voorz. Ds. 
G. J. H. Gijmink, een interview af. 
Na lang wachten — de vijand moest 
blijkbaar nog gezocht worden — ver- 
scheen dit verkort in het nummer van 
2 september. Hier was echter aan 
toegevoegd een interview met de uit- 
geweken Z.-A. kleurling James Revell, 
aan wie Mevr. B. (zonder Ds. G. daar- 
in te kennen) eerst het interview met 
Ds. G. had laten lezen, zodat deze 
Ds. G. kon bestrijden zonder dat deze 
hem kon antwoorden. De discrimina- 
tie was weer zeer duidelijk. 


2. Ned. Chr. Veren. De N.C.R.V. 
televisie verzorgde in augustus een 
interview met de in Z.-A. gevonniste 
kleurling Dennis Brutus. Ons verzoek, 
nu ook Dr. A. P. Treurnicht en P. M. 
Sonn voor die T.V. te vragen werd 
geweigerd. Men zweert blijkbaar bij 
eenzijdige voorlichting. De discrimi- 
natie was weer zeer duidelijk. 


3. Hervormd Den Haag. Nadat 
enige tijd geleden Ds. C. P. Bergers 
Naudé hier gepreekt had, vroegen Wij 
thans om een kerkdienst voor Dr. A. 
P. Treurnicht, assessor synodi N.G. 
Kerk. Dit verzoek werd in een brief 
van Ds. Sybrandy, waarin de toon te 
wensen overliet, afgewezen. Weer be- 
wuste eenzijdisheid — de discrimina- 
tie was weer zeer duidelijk. 


— Uit die N.Z.A.W.-Kroniek. 


BOEKE 

daar vir die gemeente van Christus 
geen brood hoegenaamd meer oorbly 
nie, net stene. Ons vind onder die 
woordvoerders van hierdie nuwe vry- 
sinnigheid manne soos Bultmann, 
Fuchs, Robinson, Tillich, Van Buren 
en Van Ginkel, en hoewel daar 
onderlinge verskille is, is daar ook 
punte van ooreenkoms, al is dit dan 
net dit, dat die hele denkrigting wat 
hulle voorstaan, die grondslag van die 
heilswaarhede van die evangelie met- 
tertyd ondergrawe. Dis gebiedend 
noodsaaklik dat ons deeglik kennis 
moet neem van hierdie nuwe vry- 
sinnigheid en betyds walgooi eer hier- 
die stroming ook in ons land 'n bed- 
ding vind en ons godsdienstige erfe- 
nis oorspoel. Ons is ds. Van Dijk 
opreg dankbaar vir sy insiggewende 
publikasie en beveel dit baie sterk 
aan. Mag dit die ruime afsetgebied 
vind wat dit verdien. Dit uitgewer 
het die boekie netjies versorg. 


D.F.B., 8nT. 

JERUSALEM 


Jerusalem is in hierdie dae weer in 
die nuus. Veral vanaf die eerste week 
in Junie laasjaar was mededelings oor 
Jerusalem voorbladnuus, seker in elke 
koerant oor die hele wêreld. Daar is 
seker niemand op aarde wat sy koe- 
rant lees of na die radio inluister wat 
nie weet watter dinge in hierdie tyd 
in en rondom daardie stad gebeur het 
nie. Of die mensdom dink altans hulle 
weet. Maar weet ons werklik wat daar 
gebeur het? 


Natuurlik weet ons wat daar ge- 
beur het en nog gebeur! Wie is so 
onkundig dat hy nou nog nie weet 
dat die oud stad, die historiese hoof- 
stad van (Israel, deur die Jode in 
Junie van die Arabiere verower is en 
nou weer aan daardie volk behoort 
nie?” So sal die meeste mense ons 
waarskynlik antwoord as ons aan hulle 
sou vra of hulle weet wat in Jerusa- 
lem gebeur het. Tog is daar, helaas, 
bitter min mense, insluitende die 
Christendom, wat werklik weet wat 
daar gebeur het. 


Die twee Emmaiisgangers het op 
die dag van die opstanding van die 
Here Jesus ook gedink hulle weet wat 
in daardie dae in Jerusalem gebeur 
het. Hulle was trouens druk in ge- 
sprek met mekaar juis oor daardie 
dinge. Hulle verberg dan ook nie hulle 
verbasing daaroor dat daar nog iemand 
uit Jerusalem kon kom wat skynbaar 
nie weet van daardie dinge nie, en 
hulle vra aan die Here Jesus of Hy 
dan alleen `n vreemdeling in Jerusalem 
is, en of Hy dan nie weet van die 
dinge wat in daardie dae daarin ge- 
beur het nie. Maar dit het heel gou 
geblyk dat hulleself eintlik die 
vreemdeling was wat inderdaad nie 
geweet het wat daar gebeur het nie! 
Hy het hulle dan ook op die proef ge- 
stel met sy vraag: ,Watter dinge?” 
Hy het nie toneel gespeel en Homself 
onkundig gehou nie, maar hy wou 
vasstel of hulle werklik geweet het 
wat daar gebeur het. Hulle antwoord 
Hom toe met 'n kort relaas van wat 
daar met Jesus van Nasaret gebeur 
het, nl. hoe daardie Man van wie 
hulle gehoop het dat Hy Israel sou 
verlos, oorgelewer is deur die Joodse 
leiers en gekruisig is en nou al drie 
dae dood was. 


Dis duidelik dat hulle deur die kruis- 
dood van Jesus wreed ontnugter ge- 
raak het. 


In hulle oë het daar dus `'n 
onbegryplike tragedie plaasgevind: Die 
Persoon wat hulle as die Messias aan- 
gesien het, het die onderspit gedelf 
teen sy vyande, en is nou dood. Dis 
al. Daarom was hulle bedroef, en dit 
op die blyste dag sedert die sondeval 
— die dag van die opstanding, die dag 
waarop die dood oorwin is! 


DIE HERVORMER 

Hulle het nie geweet wat in Jeru- 
salem gebeur het nie. Hulle het nie 
verstaan wat op Golgota plaasgevind 
het nie, nl. dat daar die losprys vir die 
sonde van lTsrael en van die hele 
wêreld betaal is. Hulle het nie geweet 
en nie verstaan wat gebeur het nie, 
omdat hulle nie ingesien het dat dit 
alles profesievervulling was nie. En 
die rede waarom hulle hierdie insig 
nie gehad het nie, was dat hulle nie 
alles geglo het wat die profete ge- 
skryf het nie. Daarom verwyt die 
Here Jesus hulle: ,,O onverstandiges 
met harte wat traag is om te glo alles 
wat die profete gespreek het! Moes 
die Christus nie hierdie dinge ly en 
in sy heerlikheid ingaan nie?” Toe lê 
Hy vir hulle die profesieë van die Ou 
Testament uit om aan hulle te toon 
hoedat Moses en al die profete sy ly- 
ding en sterwe voorsê het. Toe het 
hulle harte brandende geword, nuwe 
hoop, gegrond op geloof in die pro- 
fesieë, het opgevlam, en hulle droef- 
heid het daardie aand nog oorgegaan 
in grote blydskap. Deur die profete 
te glo, het hulle nou te wete gekom 
wat in Jerusalem gebeur het. 


Hierdie selfde waarheid is ook nou 
nog van toepassing. Wat in en met 
Jerusalem gebeur, is steeds profesie- 
vervulling. Daarom is dit ook slegs 
hulle wat let op die profetiese woord 
en bereid is om alles te glo wat die 
profete gespreek en geskryf het, wat 
in diepere sin weet watter dinge in 
ons dae in Jerusalem gebeur en watter 
dinge ook nog in die toekoms daar 
moet gebeur. Laat ons dan tog nie 
bang wees om, onomwonde en ondub- 
sinnig, alles te glo wat in die profete 
geskryf is nie. Ons is in goeie gesel- 
skap, o.m. die van die apostel Paulus, 
sien Hand. 24:14, terwyl die Here 
Jesus self almal wat traag is om alles 
te glo ,onverstandiges” noem. En 
laat niemand dink hy is geestelik dom 
as hy glo dat alles wat die profete 
gespreek het netso in werklilke ver- 
vulling sal gaan as wat dit daar ge- 
skrywe staan nie, soos alles wat hulle 
aangaande die eerste koms van Chris- 
tus tot in die kleinste besonderhede 
reeds in vervulling gegaan het. Dit 
was nie die skare wat dom was toe 
hulle in Jesus die Koning van Israel 
herken het by sy intog in Jerusalem, 
toe hy op 'n esel, die vul van 'n eselin, 
gery het nie. Hulle het in daardie uur 
verstaan dat die profesie van Sag. 
9:9 voor hulle oë vervul word. Daar- 
om het hulle gejuig en Hom as Ko- 
ning begroet. Die dom mense was 
daardie geestelike leiers wat aanstoot 
geneem en die Here Jesus versoek om 
die skare stil te maak: Hulle wat geen 
verband gesien het tussen die profesie 
en die vervulling daarvan voor hulle 
oë nie. Geen wonder dat die Here 
Jesus hulle geantwoord het: ,,Ek sê 


vir julle, as hulle swyg, sal die klippe 
uitroep”. Laat ons dan nie swyg oor 


wat die profete, en veral die groot 
Profeet, gesê het oor Jerusalem en wat 
daarmee saamhang nie, dat die stomme 
klippe van die herowerde stad nie teen 
ons getuig en self moet uitroep dat 
God wakker is oor sy Woord om dit 
getrou te volbring nie. God self het 
immers nog nooit opgehou om te 
spreek deur sy Woord en 'Gees oor 
Jerusalem nie. (Is dit dan nie die 
HERE self wat dit uitroep nie: 


,Ter wille van Sion sal Ek nie 
swyg nie, en ter wille van Jerusalem 
nie stil wees nie, totdat sy geregtig- 
heid uitbreek soos `n glans en sy 
heil soos 'n fakkel wat brand. 


En die nasies sal jou geregtigheid 
sien en al die konings jou heerlikheid; 
en jy sal met `n nuwe naam genoem 
word wat die mond van die Here sal 
noem. 


En jy sal 'n sierlike kroon wees in 
die hand van die HERE en 'n konink- 
like tulband in die hand van jou God. 


Jy sal nie meer genoem word Ver- 
latene nie, en jou land sal nie meer 
genoem word Wildernis nie. Maar jy 
sal genoem word: My welbehae, en 
jou land: Die getroude; want die 
HERE het 'n behae in jou, en jou land 
sal getroud wees. 


Want soos `n jonkman 'n jonge- 
dogter trou, so sal jou kinders jou 
trou; en soos die bruidegom bly is oor 
die bruid, sal jou God oor jou bly 
wees. ) 


O Jerusalem, Ek het wagte op jou 
mure uitgesit wat gedurigdeur die hele 
dag en die hele nag nie swyg nie. 0 
Juile wat die HERE herinner aan al 
sy beloftes — moenie rus nie en laat 
Hom nie met rus nie, totdat Hy Jeru- 
salem bevestig en maak tot 'n lof op 
aarde!” (Jes. 62.) 


Jerusalem is 'n baie ou stad — hoe 
oud presies, is nie bekend nie, maar 
dis baie waarskynlik dat Melgisedek, 
in die dae van Abraham, koning van 
Jerusalem was — hy was immers ,,ko- 
ning van Salem”. In die dae van Josua 
en ook in die dae van die Rigters was 
dit `n sterk vesting van die Jebusiete, 
en dis eers Dawid wat die vesting in- 
geneem het (IT Sam. 5), waarna hy 
ook die ark daarheen laat bring het, 
sodat Jerusalem godsdienstige beteke- 
nis verkry het. Later het Salomo die 
tempel van die HERE daar gebou. So 
het God self Jerusalem verkies as die 
stad waar Hy onder sy volk Israel sou 

woon (I Kon. 8:48; T Kr. 6:34; T Kon. 
IT:13, e.a). In II Kon. 21:7 lees ons: 
,In hierdie huis en in Jerusalem wat 
Ek verkies het . . . sal Ek vir ewig 
my Naam vestig”. 


Jerusalem was dan ook bestem tot 
staatkundige sowel as godsdienstige 
middelpunt vir Israel en in die laaste 
dae ook van die hele wêreld. Want 
,aan die einde van die dae sal die 
berg van die huis van die HERE vas- 
staan op die top van die berge en 
verhewe wees bo die heuweis, en al 
die nasies sal daarheen toestroom. En 
baie volke sal heengaan en sê: Kom 
laat ons optrek na die berg van die 
HERE, na die huis van die God van 
Jakob, dat hy ons sy weë kan leer en 
ons in sy paaie kan wandel. Want uit 
Sion sal die wet uitgaan en die woord 
van die HERE uit Jerusalem . . . . ” 
(Jes. 2:2, 3). Jerusalem sal uiteindelik 
word tot ,,'n lof op aarde” (Jes. 62:7) 
en die naam van die stad sal nog 
wees: ,Die HERE is daar!” (Eseg. 48: 
35). 


In skrille kontras met die heerlike 
toekomsprofesieë — lees maar die 
profete in hierdie verband — staan die 
werklikheid van die geskiedenis van 
Jerusalem tot hiertoe. NA4 die tyd van 
Dawid en Salomo het die stad meesal 
die karakter van ontroue, van God af- 
vallige vertoon. Jesaja vergelyk die 
stad met Sodom en Gomorra (Jes. 1: 
10). In Esegiël 23 word Jerusalem 
Oholiba genoem en by 'n hoer verge- 
lyk. Vanweë haar afvalligheid het die 
profete dan ook haar verwoesting aan- 
gekondig, welke sombere profesieë 
vervul is met die Babiloniese balling- 
skap, en in die jaar 586 v.C. word die 
stad en die tempel deur die Babilo- 
niërs verwoes. 


Na die terugkeer van `n deel van 
die volk uit Babel word die tempel 
herbou en in 445V.C. bou Nehemia die 
mure van Jerusalem weer op God het, 
soos Sagaria beloof het. Jerusalem weer 
verkies. Die hoë heerlikheid wat God 
vir daardie stad beloof het, het egter 
toe ook nog nie in vervulling gegaan 
nie. In die dae van die Here Jesus het 
die geestelike afvalligheid, temidde 
van skyngodsdienstigheid, sy hoogte- 
punt (of laagtepunt) bereik, toe hulle 
die Messias verwerp en oorgelewer 
het om gekruisig te word. Die Here 
Jesus noem Jerusalem: ,,Jy wat die 
profete doodmaak en stenig die wat 
na jou gestuur is” en kondig die ver- 
woesting van die stad aan (Matt. 23: 
37, 88; Luk. 21:20). Ja, daar sal nie 
een klip op die ander gelaat word nie 
(Mat. 24:2; Mk. 13:2: Luk. 21:6). Die 
bevolking sou deur die skerpte van die 
swaard val en as krygsgevangenes ge- 
neem word na al die nasies, en Jeru- 
salem sal deur die nasies (d.w.s. nie- 
Israelitiese volke) vertrap word totdat 


die tye van die nasies vervul is” (Luk. 
21:24). Die Joodse nasie het deur hulle 
Christusverwerping die maat van hulle 
sondes vol gemaak, en daarom sou al 
die dinge oor hulle kom. Die oordele 
wat reeds deur Moses oor hulle aan- 
gekondig is (Deut. 28, let veral op 
vers 63 tot 65) sou hulle van toe af 
ten volle tref. Die verwoesting van 
Jerusalem en die finale verstrooiing 
van die volk was dus ook profesie- 
vervulling, en Jesus se profesie is in 
noue aansluiting by die profesieë van 
die Ou Testament. 


Hierdie profetiese woord van die 
Heiland het in vervulling gegaan in 
die jaar 70 toe die Romeinse leërs 
Jerusalem met die tempel verwoes het 
en in die jaar 135 toe die laaste reste 
van die Jode in verstrooiing gegaan 
het. Gedurende al die tyd sedertdien 
tot in ons dae het die vertrapping van 
die stad deur die nasies voortgeduur, 
deur die Romeine tot in die jaar 637, 
toe dit deur die Mohammedaan Kalief 
Omar verower is. In 1099 verower die 
kuisvaders die stad en rig `n kruis 
op by die tempelplek. Tn 1187 
verower Saladyn weer die stad en 
word dit nie ,,verhewe heiligdom” van 
die Mohammedane. In 1517 val die 
stad in die hande van die Turke, onder 
wie se uitmergelende beheer stad en 
land gebly het tot in 1917, toe die 
Britse Generaal Allenby dit weer van 
die Turke verower het. 


Maar daar is `n goddelike ,,totdat” 
in die onheilsprofesieë oor Israel en 
oor Jerusalem. Vir die Joodse volk 
wat Hom verwerp het sê die Here 
Jesus: ,,Julle sal my sekerlik nie 
sien nie, totdat die dag kom wan- 
neer julle sal sê: Geseënd is Hy wat 
kom in die Naam van die Here!” Hier 
het ons met `n duidelike toekomspro- 
fesie te doen. Die dag sal kom en 
hulle sal sê: Geseënd is Hy. M.a.w. 
die dag kom wanneer die Joodse volk 
Hom sal aanneem as hulle Messias. 


So ook is daar `n grens gestel aan 
die tyd wanneer Jerusalem deur die 
nasies vertrap sal word, nl. totdat die 
tye van die nasies vervul is. Geduren- 
de die lang tyd van vertrapping is 
Israel opsy gesit en die nasies is op 
die voorgrond. Dis die tye van die 
wereldkoninkryke wat ten einde loop 
by die wederkoms van Christus, wan- 
neer die komende Christus skielik, 
soos `n klip op die beeld van die 
wêreldryke sal val en dit tot stof sal 
vermaal, sodat sy eie Koninkryk die 
hele aarde sal vul (Dan. 2:44-45). Dan 
word Jerusalem verheerlik as die stad 
van die grote Koning. 


Wat beteken dan die verowering 
van die ou stad Jerusalem deur die 
Jode in die begin van Junie 1.1.2? Seker 
niks minder nie as die begin van die 
einde van alle vertrapping van daar- 
die uitverkore stad deur die nasies, en 
daarmee word dan ook ingelui die be- 


gin van die einde van die wereldryke, 
wie se tye dan nou haas vervul is. 


In: ,Die Transvaler” van 8 Junie 
het die volgende beriggie uit Jerusa- 
lem verskyn: 


,Israel sal nooit weer toelaat dat 
die stad verdeel word nie, het die Ts- 
raelse minister van verdediging, gen.- 
maj. Moshe Dayan, gisteraand hier 
gesê. ' 


,Ons het teruggekeer om Jerusalem 
nooit weer aan ander te gee nie”, het 
hy gesê ure na sy leër die Jordaniese 
deel van die stad verower het. 


Die generaal het saam met ander 
Israeliese leiers in die skadu van die 
klaagmuur — die belangrikste Joodse 
heiligdom — gestaan. 


,Die Israelse verdedigingsmag het 
Jerusalem vandag bevry. Ons het die 
verskeurde stad weer verenig. Dit is 
die hoofstad van Israel. Ons is weer 
by ons grootste heiligdom om nooit 
weer daarvan afstand te doen nie”. 
Voor hom het die soldate gestaan wat 
die stad verower het. Baie het van 
aandoening gesnik”. 


In 1948 het die staat Israel herleef 
maar die land is in twee verdeel deur 
die Verenigde Volke. (Vergelyk in die 
verband Joël 3:1-2. Dis so verdeel 
dat die historiese stad Jerusalem aan 
die Arabiere toegesê is. Nou het daar 
`n einde gekom. Hoewel daar nog 
stryd sal wees en daar nog groot 
verdrukking op die Joodse volk mag 
wag, glo ek dat, op grond van die 
profesieë, Jerusalem nooit weer van 
Israel weggeneem sal word nie. Jeru- 
salem word herbou en ,,dit sal nooit 
weer uitgeruk of verwoes word tot in 
ewigheid nie” (Jer, 31:38-40). Dit sien 
duidelik nie op die herbouing van die 
stad na die Babiloniese ballingskap 
nie, want daarna is Jerusalem in die 
jaar 70 so verwoes dat ,,geen klip op 
die ander gelaat” was nie. Volgens 
Joël 3 volg daar nou strafgerigte oor 
die vyandige nasies, maar ,,Juda sal 
vir ewig bly en Jerusalem van geslag 
tot geslag”. 


Maar die vrede vir Jerusalem het nog 
nie aangebreek nie. Ons het blyk- 
baar die dae ingegaan waarvan Sag. 
12:1-3 spreek: ,Kyk, Ek maak Jerusa- 
lem vir al die volke rondom tot `n 
beker van bedwelming .. . En in die 
dag maak Ek Jerusalem tot 'n baie 
swaar klip vir al die volke: Elkeen 
wat dit optel sal hom daarmee seker- 
lik seermaak; en al die nasies van die 
aarde sal daarteen vergader word”. 
Reeds driekeer vanaf 1948 het die 
nasies rondom die klip probeer optel 
en baie seer gekry. Die dag van die 
benoudheid van Israel is nog gladnie 
verby nie, maar vir Jerusalem bly die 
belofte staan: ,Elke wapen wat teen 


[7] Sien langsaan 

VRAEBUS 


VROUE SONDER HOED IN 


DIE KERK? 
Vraag: 


Mag `n vrou in die kerk kom sonder 
hoed? 


Antwoord: 

Hierdie vraag is nie deur `n bepaalde 
persoon gestel nie, maar deur verskil- 
lende mense by verskillende geleenthede. 
Die aanleiding tot die beantwoording 
van die vraag is `n gebeurtenis in die 
kerkgebou in Potchefstroom. 

Dit het so geskied. Op `n sekere aand 
terwyl die diens reeds `n aanvang ge- 
neem het, kom `n vreemde vrou by die 
deur in reg voor die kansel. Die kerk- 
raad en gemeente sien haar nie, omdat 
hulle aandag by die kansel is en omdat 
sy sag en sonder steurnis binnegekom 
het. Sy gaan toe voor die slagdeur staan, 
kyk na my en wys met haar hand eers 
na die bank by haar en toe na haar 
onbedekte hoof. Ek snap wat sy bedoel 
en knik ,ja' met my hoof sonder dat 
iemand dit merk. 


Na die diens sê die vreemde dame aan 
een van die susters voor die deur dat 
hulle op `n vakansietoer deur die land is, 
dat hulle vir die Sondag in `n hotel vlak 
by die kerk tuis is en dat, toe die kerk- 
klok die oggend lui, sy so `n groot be- 
hoefte gevoel het om kerktoe te gaan, 
maar sy het geen hoed op Teis saam 
geneem nie. Wat nou gedoen? En toe 
kry sy die plan wat hier meegedeel word. 
Sy voeg toe nog by dat sy so bly is, 
dat sy gegaan het, want sy het so `n 
seën weggedra. 


Nou is die vraag: Het die leraar kor- 
rek geantwoord om ,ja' te knik en die 
suster sonder hoed toe te laat of moes 
hy ,nee' geknik het? 


Die vraag kan ook so gestel word: 
Is die hoed op `n vrouehoof belangriker 
as die aanhoor van die Woordverkon- 
diging in die kerk? 

Hierop sal ongetwyfeld ja en nee ge- 
antwoord word. Daar is kerkgangers 
wat ,nee', nie toelaat nie, sal antwoord 





JERUSALEM 


[7] Vervolg vanaf vorige bladsy 


jou gesmee word, sal niks uitrig nie”, 
(Jes. 54:17), en wat die nasies betref: 
Armageddon 1ê voor die deur, en daar- 
mee ook die wederkoms van onse Here 
Jesus Christus, wat kom as strafreg- 
ter oor die nasies, terwyl Hy sy Nuwe 
Testamentiese gemeente kom opneem 
in heerlikheid. Vir Israel kom Hy as 
Verlosser uit Sion om die goddeloos- 
hede van Jakob af te wend (Rom. 11: 
26). Dan sal dit ten volle blyk dat 
Jesus Christus nie gekom het om die 
profesieë te ontbind nie, maar om te 
vervul. In Hom is al God se beloftes 
immers nooit ,,nee” nie maar altyd 
,Ja” en ,Amen”. 

1. J. Engelbrecht. 
Pretoria. 


en dadelik sal byvoeg: Dit is onbybels, 
in stryd met die woord van Paulus in 
1 Kor. 11: 2-16. `n Vrou mag daar- 
volgens nie met onbedekte hoof bid of 
profeteer nie. (vers $ en 13). 


Ander sal redeneer: Hierdie voorskrif 
is nie prinsipieel nie en geld tog seker 
alleen vir die tyd waarin die apostel ge- 
lewe het. 


Watter standpunt moet die kerk hier- 
omtrent inneem? 


Daar is kerke wat dit nie as `n vOOr- 
waarde vir bywoning van die erediens 
stel, dat die hoof van `n vrou bedek 
moet wees nie. In die buiteland is dit 
die geval. Ek het dienste in, bv. Neder- 
land, bygewoon waar die ouer susters 
se hoofde bedek was, maar nie dié van 
die jongere susters nie. Die gebruik om 
sonder hoed te gaan het glo ontstaan toe 
daar tydens die jongste wêreldoorlog 
geen hoede meer verkrygbaar was nie, 
maar dit bly tog so voortbestaan. 


Die groot vraag is of die apostel in 
sy Korinthiese brief `n vaste reël vir alle 
tye neergelê het of moet dit gesien word 
as `n reëling vir die Oosterse vrou. 
Iemand mag hierteen die opmerking 
maak: Maar die stad Korinthe 1ê nie in 


die Ooste nie, maar in Griekeland. Hier 
moet egter op gewys word dat die vrou 
in Griekeland in daardie tyd in die open- 
baar ook die sluier gedra het, wat `n 
gewone kledingstuk uit die Oosterse 
vrouewêreld was en mog steeds is. 
Maar Paulus wil oor hierdie saak nie 
twis nie (vers 16). Blykbaar ag hy dit 
dus nie prinsipieel, nie belangrik genoeg 
nie. 


Die vraag moet hier beantwoord word 
of hierdie woord uit die Korinthiese 
brief nie van lokale en tydelike beteke- 
nis is nie. Moet dit besien word vanuit 
die 20ste of vanuit die Iste eeu van die 
Christelike era? In die Ooste dra die 
vroue tot vandag toe `n lang sluier wat 
byna tot aan die voete reik en met die 
voorhoof en die oë oop laat. Hierop 
sien Paulus as hy oor die hoofbedekking 
handel. Die apostel het hier nie met `n 
hoed te doen nie. Het sy woord dan 
iets te doen met die vraag of vroue in 
die kerk mag kom sonder hoed? Ons 
betwyfel dit. 


Ons lesers kan gerus hulle gevoelens 
hieroor aan die vraebusskrywer vir 
plasing deurstuur. 


Joh. Dreyer. 








Uit ander blaaie 


OOR DIE GEYSERSAAK 


In u kommentaar op die sogenaamde 
Geysersaak sê u dat die Kerk in die hof 
die knie moes buig. Die feite is totaal 
anders. Nog die Kerk nég prof. Geyser 
het die knie moes buig. Die regter het 
in sy opsomming dit ook so gestel dat 
die saak slegs gedeeltelik verhoor was 
toe daar tot `n broederlike ooreenkoms 
geraak is nadat prof. Geyser onder eed 
getuig het dat hy saam met die Kerk en 
soos die Kerk bely. Daar was geen 
sprake van wen of verloor nie. Wat die 
kwessie van koste betref, was die Kerk 
nie verplig om dit te betaal nie, maar hy 
het aangebied om in `n gees van Christe- 
like barmhartigheid `n bedrag te betaal, 
en prof. Geyser het dit in dieselfde gees 
aanvaar. Daarom is dit foutief om te 
beweer dat die Kerk die knie in die hof 
moes buig.” 


— Uit die Nuusbrief van die Kerk. 
* 


PREDIKANT PER ADVERTENSIE 


Daar word `n predikant gevra vir `n 
nuwe kombinasie tussen drie klein ge- 
meentes in Friesland. Om te adverteer, 
was die stap van die kerkraad na enkele 
teleurstellings met die beroepingswerk. 
Die aantal reaksies was bo verwagting 
groot. Enkele applikante kon dadelik 
aan die kant gelê word, maar daar was 
ander wat bevredigend was. 


— Persbureau Nederl. Herv. Kerk. 


DIE OOPSTELLING VAN DIE 
PREDIKANTSAMP VIR DIE VROU 


In die jongste sitting van die Generale 
Sinode van die Nederl. Herv. Kerk sal 
die uitspraak van die (Classes (Ringe) 
i.v.m. die toelating van die vrou tot die 
evangeliebediening finaliteit bereik. Van 
die meer as 50 Classes het 12 teengestem 
en 39 daarvoor. 


— Persbureau Nederl. Herv. Kerk. 


NOG EEN GEREFORMEERDE 
DENOMINASIE IN NEDERLAND? 


In die Geref. Kerke in Nederland het 
daar `n afskeiding ontstaan in 1945 gelei 
deur prof. dr. K. Schilder. Die nuwe 
denominasie se naam is ,.Geref. Kerken 
onderhoudende Art. 31 Dordtse Kerk- 
orde.” In hierdie jong kerk is daar twee- 
spalt feitlik van die begin af en dit word 
al erger. Hier en daar het daar al 
skeuringe ontstaan. Daar is twee groepe. 
Die een groep is die vrygemaaktes (van 
die Geref. Kerke (1945) wat die vry- 
making beskou as `n vrymaking van 
verkeerde, sondige sinodebesluite en 
skorsings. Die tweede groep gaan Vver- 
der en sien die vrymaking van 1945 as 
`n afskeiding van `n valse Gereformeerde 
Kerk. 


— Persbureau Nederl. Herv. Kerk. 

Frns en pret in die kerklike lewe 


Oor wyle ouderling Tobias Mulder 


van Volksrust 


Die Here het in sy genade `n verskei- 
denheid van gawes aan `n verskeidenheid 
van mense geskenk. $o het sommige `n 
buitengewone goeie geheue ontvang. Die 
geleerdes noem dit `n fotostatiese brein, 
d.w.s. `n brein wat die dinge wat hy 
lees of hoor so vashou soos `n fotobeeld 
op `n blad. 


So `n brein, word beweer, het wyle 
minister Jan Hofmeyer gehad wat as 
minister van finansies `n miljoene- 
begroting in die Parlement kon hou 
sonder `n pak aantekeninge by hom. 


So `n wonderlike geheue het ook wyle 
ouderling Tobias Mulder gehad wat vir 
baie jare `n leidende figuur in die kerk- 
raad van Volksrust was. 


Met sy ongelooflike goeie geheue kon 
hy, wat `n troue kerkman was, vertel 
van preke wat die en daardie dominee 
jare gelede op een of ander plek gelewer 
het. Mense het toe gesê: Ag, dit is mak- 
lik vir iemand om die indruk te vestig 
dat hy so goed kan onthou, want hy 
kan tog nie gekontroleer word nie. 
Ander mense wat ook in die bepaalde 
diens was onthou nie meer daardie preke 
nie. 


Maar met `n bepaalde geleentheid kon 
ondergetekende hom persoonlik ver- 
gewis van hierdie uitstaande kwalifi- 


BOEKE 


Griekse Legendes. IL. C. de Jager. 
Voortrekkerpers. 1967. Prys R1.20. 


Die boek van 103 bladsye met paslike 
sketse word sterk aanbeveel by almal wat 
iets meer wil weet van die Griekse mito- 
logie en by die wat van verhale hou. In 
eenvoudige taal word van die bekendste 
en mees beroemde verhale vertel wat vir 
die leerling en onderwyser van baie 
waarde kan wees vir gebruik in vakke 
soos Geskiedenis, Afrikaans en Engels. 


Dit is jammer dat die skrywer nie hier 
en daar verder uitgebrei het nie, veral 
wat die reise van Odysseus betref, en `n 
slothoofstuk oor die terugkoms van 
Odysseus en die hereniging met sy vrou 
Penelope sou die eintlike bevredigende 
einde gewees het. 


N.D. 
* 


Ontvang van Voortrekkerpers, Posbus 
8124, Johannesburg die volgende boeke: 
Roeland, Ridder van Karel die Grote, 

oorvertel deur Louise Behrens. Prys 

R1.20. 


Sias en Mias nr. II, Eerste dae op 
Biesielaagte, deur Mikro. Prys Ri1.os. 
Die Verhaal van 'n Vlieër en die 


kleinste Skulpie deur B. (Griffith. 
Prys o0c, 


kasies van oom Tobias. Dit was toe ons 
in die voor-motor-tyd nog trein gery het. 

Ek stap `n kompartement binne en 
wie sit daar? Ouderling Tobias Mulder. 
Ons groet mekaar en verneem na die 
welstand oor en weer. 


`n Tweede man kom binne, `n vreem- 
deling. Oudl. Mulder staan op en stel 
homself voor: ,Ek is Tobias Mulder.” 
Die vreemdeling stel homself voor deur 
net sy van te noem, soos dit gebruiklik 
is, waarop oom Tobias aan die persoon 
sê: ,,Met watter naam is u by die Here 
bekend?” 


Daarop noem die aangesprokene ook 
Sy voornaam en toe voeg oom Tobias 
by: ,'n Mens word mos nie met jou van 
gedoop nie, maar alleen met jou VvoOoT- 
naam of voorname. Die apostels van die 
Here het mos nie vanne gehad nie.” 


En tog het die vanne in die na-Napoli- 
ontiese tyd — dis hierdie uitstaande 
Fransman wat eerste `n van vir elke 
persoon verpligtend gestel het — soveel 
veld op die voorname gewen, dat ons 
behalwe in die familie- en vriendekring 
net op ons vanne aangespreek word. 


Oom Tobias los toe die gesprek oor 
vanne en voorname. Ek het dit egter 
oordink. `n Mens het sedert die vorige 
eeu `n voornaam en `n van. Die een 
sonder die ander is in belangrike ge- 
valle, soos met dokumente ens., nie vol- 
doende nie. Met hierdie en dergelike 
oorwegings het die Potchefstroomse 


kerkraad `n paar jaar gelede besluit dat 
met die doop voortaan name en van 
van `n dopeling genoem sal word. 


Na hierdie afwyking oor oom Tobias 
se wysheid, kom ons nou weer by sy 
skitterende geheue. Toe hy my vertel 
van tekste waaroor dominees jare der 
jare gelede gepreek het en selfs van die 
inhoud van die preke meedeel, toe kry 
ek die geleentheid om die korrektheid 
van sy bewerings te kontroleer, want hy 
begin toe vertel van die verskillende 
preke gehou op Standerton in April 
1924 met die bevestiging van ds. T. F. J. 
Dreyer. Ek was immers self daar. Hy 
noem toe die teks wat professor $. P. 
Engelbrecht gekies het met die bevesti- 
ging van die destydse proponent Dreyer. 
Dit was oor die teks uit die gebed van 
onse Here Jesus: ,Laat u koninkryk 
kom.” Dit is korrek. ,En u”, so vervolg . 
hy, het gepreek oor die woorde: Dit 
is voordelig vir julle as Ek weggaan 
want anders sal die Trooster nie na julle 
kom nie.” Joh. 16: 7. Ook dit is reg. 
Ook noem hy die tekste van die ander 
preke tw. dié van die nuwe Standertonse 
predikant, dié van wyle ds. Brandt en 
van wyle ds. Van Belkum, maar dié 
tekste onthou ek nou ma so baie jare 
nie meer nie, maar wel dat ook hulle 
almal korrek onthou is. 


Ere aan hierdie troue kerkman en 
bouer van die kerk waarin die Here hom 
gestel het om te werk! 


Joh. Dreyer. 





,Geschiedenis der Kerk” deur dr. H. 


Berkhof en Dr. Otto de Jong. Uit- 
gegee by Callenbach, Nykerk. Prys 
127.50. 


Hierdie uitgawe wat bepaald een van 


die beste oorsigte gee van die kerk- 
geskiedenis het sy sewende druk belewe. 
Dit is geheel hersien, om- en bygewerk, 
bekort en nog veel meer bygevoeg, SO- 
dat dit nou in `n volledige vernude ge- 
daante verskyn. Die deel wat bygevoeg 
is, gaan veral oor die Nederlandse kerk- 
geskiedenis, asook oor die twintigste eeu. 
Hierdie omwerking en bywerking is die 
werk van dr. Otto de Jong. 


Dit is `n geslaagde ,vernuwing' van 
hierdie veelgebruikte handboek, beknop 
maar goed oorsigtelik. Die outeurs slaag 
keer op keer daarin om in `n paar para- 
grawe `n groot kerk- en teologiese stryd 
duidelik weer te gee. (Ons verwys as 
voorbeeld na die stryd tussen Kuyper 
en Hoedemaker, tussen die vrye kerk en 
die volkskerk. 


Die skrywers bring hulle weergawe 
van die geskiedenis tot op die drumpel 
van die hede. Dit eindig met die jaartal 
1965. 

Apgterin is daar `n lys van name. 

Die uitgawe van hierdie bekende uit- 
gewery laat niks te wense oor nie. 

Ons beveel dit sterk aan. 


Joh. Dreyer. 


VIRDAARDIEREGELEEFDE 


GEVOEL GEBRUIK 
 AERIAANSEFGRAUIE 


As u oud, moeg en afgeleef voel en nie 
meer die lewe en u werk geniet soos 
Vroeër nie, is daar `n Amerikaanse 
formule wat baie vir u kan beteken. 
Die naanm daarvan is Higalon en dit 
bevat botaniese ekstrakte en yster- 
sulfaat in smaaklose tabletvorm om 
u bloedsomloop te stimuleer en rooi, 
lewenskragtige bloed te help bou, 
sodat u jonger en sterker begin voel 
en weer lus het vir u werk en sosiale 
bedrywighede. U kan u nie voorstel 
hoe baie Higalon u kan help nie—stel 
dit gerus behoorlik op die proef. Kry 
dus Higalon vandag by u apteek en 
kyk net hoeveel beter dit u laat voel. 

SIMBOOL 
VAN 'N 
WAARDIGE BEGRAFNIS 
EN 
VOLLEDIGE BEGRAFNISVERSEKERING 


raadpleeg die telefoongids 
vir die adres van die AVBOB-kantoor 
naaste aan u geleë 











PISTORIUS 


Posbus 9 Potgietersrus 


Gesin? 


Grootste Koëperatiewe, Private 
en Staatverskaffers van 


Laat 
ORGANIESE MISSTOWWE RENTMEESTER 
— bied aan — u help om 
@ 95.62% LEO Dolomitiese volkome rekenskap | 
Landboukalk. te gee van u 


@ 96.6% ALLESCA Super rentmeesterskap 


Kalsitiese LDk. 
@ Ru-kraalmis. 





ONS PRESTIGE 
U WAARBORG! 






VERSEKERAARS BEPERK 


' Hoofkantoor: ente esterdeDoe, Fosalastraat 219, Pretorla. | 


VOLLEDIG BEPLANDE LEWENS- 


AE ee EG VERSKAF GEMOEDSRUS dd, N 








Etlike treinvragte daagliks 
Geen vertraging 

Pyn se Moses .... 


id DR 
OTTO se 
VYF-AKSIE 
SENUWEE PYNPOEIERS 


Prys: 17ic. en 87e. 


Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkeen vir 'n sekere 
doel. 


Duisende word elke dag vervaardig 

en verkoop. Is u een van die ver- 

bruikers? Indien nie, probeer Otto's 

vir Hoofpyn, Jig, Rumatiek, Verkoue, 

Heupjig, Koorsagtigheid en enige 
ander pyn. 


Otto's verlig pyn binne enige oom- 

blikke. Otto's bring genesing aan en 

verban pyn. Otto's kalmeer en voed 

die senuwees. Otto's breek verkoue 
en koors. 

fei j] 


As daar nie pyn en moeilikheid in 
die wêreld was nie, sou alles uit pret 
bestaan het. Ongelukkig is die groot- 
ste vyand PYN. Die vyande van alles 
wat leef en asem haal. Ja, pyn wat 
genot vernietig, die lewe bemoei en 
swartgalligheid verwek en selfs kan 
lei tot senuweewrakke. Maar vra uself 
of dit nodig is in die moderne wêreld? 
Nee, glad nie! Hou net 'n pakkie Otto 
se poeiers byderhand, die vyfaksie 
poeier, wat pyn se moses bly, die 
senuwees kalmeer en lewenslustigheid 
verskaf. 








Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


in smaaklose Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van 
Boegoe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfaksie senuwee en pynpoeiers te 
gebruik. 





DIE HERVORMER 


Dr. Collin se Pille 


Prys: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 


Lewer, Gal en Hardlywigheid. 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 


Terselfdertyd is gal vloeistof ook die 

natuurlike lakseermiddel en behoed- 

middel, dit verhoed die onnatuurlike 

vergaan van voedselware in die 
ingewande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas 
te reinig en u van die klagtes te 


verlos. Sterk lakseermiddels soos 
kasterolie, ens, is slegs tydelike ver- 
ligting. 


Vir oortollige gal, wat alles veroor- 
saak behalwe hardlywigheid, is die 
behandeling stadig maar seker. Dr. 
Collin se Pille. — Neem een pil drie 
keer per dag na ete vir 3-4 dae. Dan 
een pil soggens en saans vir 7 dae. 
Neem elke pil saam met 'n glas vol 
water. Hardlywigheid kan verhoed 
word deur 6-8 glase water gedurende 
die dag te drink dan met slapenstyd 
een of twee Dr. Collin se Pille. 


Onthou Dr. Collin se Pille vir Lewer 
en Gal moeilikhede. 

OTTO se 
TIEMIE Stroop 


Prys: 25c. 
Die Kleinspan se Vriend 


Vir Hoes, Kroep, Verkoue, Koors, 

Kinkhoes en enige bors aandoeninge. 

Dié is seker die enigste Tiemie 

Stroop so bemark vir die gebruik van 
Babas en Kindertjies. 


Tiemie bevat die gesonde ontsmet- 
tingsmiddel naamlik ,,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
Otto se Tiemie Stroop is u heelveilig, 
vernaam as kinders vals verkoues het 
met tande kry. 


Dié middel is uitstekend vir Babas 
en Kinders tot 8-10 jaar en dit is 
smaakvol. 





Senuwees! Senuwees! 


DIE ALOMBEKENDE KLAGTE IN 
DIE MODERNE WÊRELD 


DIE ANTWOORD: 
Die Geurige Rooi Stroop! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en 'n snaakse 
gevol op die maag. 


indien u so voel, is Otto se 
en Versterkingsmiddel u 
enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed”. Vanuit die ruggraat 
sprei die hele senuweestel, elk bedoel 
vir 'n sekere deel van die liggaam. 
Word een of ander senuwee gestoor 
of ooreis, dan volg die bovermelde 


Wel, 
Senuwee 


kwale, gekenmerk deur die kort- 
gebondenheid. 
Die toevlug — Otto se Senuwee en 
Versterkingsmiddel. 


DIE PRYS: 65c. 
vir 32 dosis. 





Weier a.u.b. plaasvervangers, dring aan op die egte met hierdie geregistreerde handelsmerk. Oral 


G. FOURIE 


dj) 


verkrygbaar of direk van Apteker. 
— POSBUS 

